|  |
| --- |
| **Budapest Főváros VII. kerület Erzsébetváros Önkormányzata**  **Garai Dóra Képviselő** |

Iktatószám:

Napirendi pont: ….

**ELŐTERJESZTÉS**

**A Képviselő-testület 2023. október 18 - ai**

**rendes ülésére**

**Tárgy:**  Javaslat a Budapest Főváros VII. kerület Erzsébetváros Önkormányzata Képviselő-testületének a Szervezeti- és Működési Szabályzatáról szóló 38/2020. (IX.24.) önkormányzati rendeletének módosítására, a képviselői hozzászólások számának és idejének növelésére

**Készítette:**

Garai Dóra

képviselő

**Törvényességi szempontból kifogást nem emelek:**

a jegyző jogkörében eljárva

dr. Nagy Erika aljegyző

**Az előterjesztést nyilvános ülésen kell tárgyalni.**

**A rendelettervezet elfogadásához minősített szavazattöbbség szükséges.**

**Tisztelt Képviselő-testület!**

Mivel a frakciók és képviselők közti egyeztetések formálisan nem léteznek, ezért azt gondolom, hogy az egyes napirendek vitáit komolytalan 2x2 perces hozzászólásokban lefolytatni. Lényegében minden szomszédos, ellenzéki vezetésű kerület képviselőtestülete ennek a dupláját fordítja a napirendi vitákra, ami a helyhatósági önkormányzatok közgyűlésein előírt nyilvános viták követelményeinek sokkal inkább eleget tesz.

**Kérem a Tisztelt képviselőket, támogassák a javaslatomat.**

A Képviselő-testület döntési hatáskörét a Magyarország helyi önkormányzatairól szóló 2011. évi CLXXXIX. törvény 42.§ 1. pontja alapozza meg, mely szerint a képviselő-testület hatásköréből nem ruházható át a rendeletalkotás.

**Hatásvizsgálat**

Budapest Főváros VII. kerület Erzsébetváros Önkormányzata Képviselő-testületének a Budapest Főváros VII. kerület Erzsébetváros Önkormányzata Képviselő-testületének Szervezeti- és Működési Szabályzatáról szóló 38/2020. (IX.24.) önkormányzati rendelet módosításának várható hatásai a jogalkotásról szóló 2010. évi CXXX. törvény 17. §-a szerint

**1. Társadalmi, gazdasági, költségvetési hatások:**

A rendeletmódosítónak gazdasági, költségvetési hatása nincs.

**2. Környezeti és egészségügyi hatások:**

A rendeletmódosításnak környezeti és egészségügyi hatása nincs.

**3. Adminisztratív terheket befolyásoló hatás:**

A rendeletmódosításnak adminisztratív terheket befolyásoló hatása nincs.

**4. A jogszabály megalkotásának szükségessége, a jogalkotás elmaradásának várható következményei:**

A Rendelet módosítására törvényi kötelezés nincs, a jogalkotás esetleges elmaradása jogsértést nem okoz.

**5. A jogszabály alkalmazásához szükséges személyi, szervezeti, tárgyi és pénzügyi feltételek:**

A jogszabály alkalmazásához szükséges személyi, szervezeti, tárgyi, és pénzügyi feltételek a Polgármesteri Hivatal keretein belül rendelkezésre állnak. Pénzügyi többletköltséget a rendelet végrehajtásának biztosítása nem igényel.

**Kérem a Képviselő-testületet az előterjesztés megtárgyalására és a rendelettervezet elfogadására.**

Budapest, 2023. október 8.

**Garai Dóra**

**önkormányzati képviselő**

Melléklet:

- Rendelettervezet a Képviselő-testület Szervezeti- és Működési Szabályzatáról szóló 38/2020. (IX.24.) önkormányzati rendelet módosítására