|  |
| --- |
| **Budapest Főváros VII. kerület Erzsébetváros Önkormányzata**  **Niedermüller Péter polgármester** |

Iktatószám:

Napirendi pont: ….

Előterjesztve: Művelődési, Kulturális és Szociális Bizottság

**ELŐTERJESZTÉS**

**A Képviselő-testület** **2023. október 18-i rendes ülésére**

|  |  |
| --- | --- |
| **Tárgy:** | Javaslat ’Kultúrnegyed Katalizátor’ című pályázat kiírására |

**Készítette:**

Nagy Nóra

kabinetvezető

**Törvényességi szempontból kifogást nem emelek:**

A jegyző jogkörében eljárva

dr. Nagy Erika aljegyző

**Az előterjesztést nyilvános ülésen kell tárgyalni.**

**A határozatok elfogadásához egyszerű szavazattöbbség szükséges.**

**Tisztelt Képviselő-testület!**

Budapest Főváros VII. kerület Erzsébetváros Önkormányzata (a továbbiakban: Önkormányzat) természetes személyek, egyéni vállalkozók, gazdasági társaságok, valamint civil szervezetek (a továbbiakban: Támogatott) kulturális, művészeti projektek, programok létesítésére támogatási keretet különített el, amelyet pályázat útján lehet elnyerni.

Az Önkormányzat a kerület fejlesztését a kulturális városfejlesztés eszközeivel képzeli el. Célja, hogy Erzsébetváros egy innovatív, multikulturális, élhető és fenntartható kerület legyen. **Ehhez a negatív magatartásformák kiszorításán, szabályozásán túl fontosnak tartja a fenti célok elérését támogató kulturális, művészeti projektek létrejöttét, amelyek segítségével felértékelődik a minőségi, városi- és kulturális turizmus jelenléte a kerületben, amely nemcsak az idelátogatóknak szól, hanem a kerületi lakosok és budapestiek is szívesen látogatják az eseményeket**. A pályázat fontos eleme a fenntarthatóság, amely nemcsak a klímatudatos szemléletre utal, hanem a programokon résztvevők és a helyi lakosok jó kapcsolatára.

Az elbírálási szempontok hangsúlyos része, hogy olyan projektek jöjjenek létre, amelyek egy **kulturálisan színes, diverz kerületet eredményeznek, ahol a turisztikai kínálat nem zavarja a lakókat**, sőt ők is szívesen látogatják a programomat.

**A pályázat céljai**: a fenntartható turizmus létrejöttének támogatása, ahol a szereplők, azaz a helyi lakók, turisták és a vállalkozók konszenzusos, egymás szempontjait tiszteletben tartva, minőségi viszonyban élhetnek egymás mellett.

A pályázati felhívás alapján pályázatot a felhívás mellékletét képező pályázati adatlapon lehet benyújtani. Az adatlapon rögzítésre került mindaz, amit a pályázati úton biztosított költségvetési támogatás esetén a benyújtott pályázathoz csatolni kell.

A pályázati kiírás tartalmi követelményeit az államháztartásról szóló törvény végrehajtásáról szóló 368/2011. (XII.31.) Korm. rendelet 66. § (2) bekezdése rögzíti, ezeket az igénylő által benyújtott pályázatnak a kiírásban közölt formában elkészítve tartalmaznia kell.

Fentiek alapján kérem a Tisztelt Képviselő-testületet az előterjesztés megtárgyalására, a fedezet biztosítására és a határozati javaslatok elfogadására.

**Határozati javaslatok**

**I.**

**Budapest Főváros VII. kerület Erzsébetváros Önkormányzata Képviselő-testületének …../2023. (X.18.) határozata Erzsébetváros Önkormányzatának ’Kultúrnegyed Katalizátor’ című pályázat kiírásához szükséges fedezet biztosításáról**

Budapest Főváros VII. Kerület Erzsébetváros Önkormányzatának Képviselő-testülete úgy dönt, hogy

1. Budapest Főváros VII. kerület Erzsébetváros Önkormányzat Képviselő-testületének 2023. évi költségvetéséről szóló 3/2023. (II.15.) számú rendeletének ’5707/II./K3 Rendezvények, eseményekkel kapcsolatos feladatokról 5.000.000 Ft-ot átcsoportosít a „7302 Központilag kezelt közművelődési és egészségügyi pályázatok és feladatok” címre.
2. felhatalmazza a polgármestert az átcsoportosítás végrehajtására.

**Felelős:** Niedermüller Péter polgármester

**Határidő:**  azonnal

**II.**

**Budapest Főváros VII. kerület Erzsébetváros Önkormányzata Képviselő-testületének …../2023. (X.18.) határozata Erzsébetváros Önkormányzatának ’Kultúrnegyed Katalizátor’ című pályázat kiírásáról**

Budapest Főváros VII. Kerület Erzsébetváros Önkormányzatának Képviselő-testülete úgy dönt, hogy

1. Pályázati felhívást tesz közzé Budapest Főváros VII. kerület Erzsébetvárosban megvalósuló kulturális programok létesítésére természetes személyek, egyéni vállalkozók, gazdasági társaságok, valamint civil szervezetek számára a határozat melléklete szerinti tartalommal.
2. felkéri a jegyzőt a pályázati felhívás helyben szokásos módon történő közzétételére.

**Felelős:** Niedermüller Péter polgármester

**Határidő:** 2023. október 19.

Budapest, 2023. október 9.

Niedermüller Péter

polgármester

Határozati javaslat mellékletei:

1. számú melléklet Pályázati felhívás

2.a) számú melléklet Pályázati adatlap jogi személyek és civil szervezetek részére

2.b) számú melléklet Pályázati adatlap természetes személyek részére

1. számú melléklet Összeférhetetlenségi nyilatkozat
2. számú melléklet Közzétételi kérelem
3. számú melléklet Nyilatkozat köztartozásról
4. számú melléklet Nyilvántartásba vételi nyilatkozat
5. számú melléklet Átláthatósági nyilatkozat