|  |
| --- |
| **Budapest Főváros VII. kerület Erzsébetváros Önkormányzata**  **Niedermüller Péter polgármester** |

Iktatószám:

Napirendi pont: ….

Előterjesztve: Művelődési, Kulturális és Szociális Bizottság

**ELŐTERJESZTÉS**

**A Képviselő-testület 2023. október 18 - ai**

**rendes ülésére**

**Tárgy:** Javaslat az Erzsébetvárosi Zsidó Örökségért Alapítvány Alapító Okiratának módosítására, valamint a kuratórium tagjainak díjazására

**Készítette:**

Gyuris Gabriella

irodavezető

**Törvényességi szempontból kifogást nem emelek:**

jegyző jogkörében eljárva

dr. Nagy Erika

aljegyző

**Az előterjesztést nyilvános ülésen kell tárgyalni.**

**A határozatok elfogadásához egyszerű szavazattöbbség szükséges.**

**Tisztelt Képviselő-testület!**

A Képviselő-testület 249/2023. (VII.12.) határozatával arról döntött, hogy az Erzsébetvárosi Zsidó Történeti Tár működtetésével az Erzsébetvárosi Zsidó Örökségért Alapítványt bízza meg (1. sz. melléklet).

Runda Margit ügyvezető asszony az ERöMŰVHÁZ Nonprofit Kft. képviseletében - mint az Alapítvány alapítója - jelezte (2. sz. melléklet), hogy az Alapítvány kuratóriuma kezdeményezte az alapító okirat módosítását. A jelenleg hatályos alapító okirat az előterjesztés 3. számú mellékletét képezi.

Az Alapítvány alapítója az ERöMŰVHÁZ Nonprofit Kft., így az alapító okirat módosítását a Kft. jogosult végrehajtani, azonban a 275/2018. (IX.07.) számú Képviselő-testületi határozat (4. sz. melléklet) értelmében a Képviselő-testületet együttdöntési jog illeti meg az alapítói jogok tekintetében.

A javasolt módosítások részben a Zsidó Történeti Tár működtetésével, részben a kuratórium működésével vannak összefüggésben. Továbbá Breuer Péter, az Alapítvány Felügyelő Bizottsági tisztségéről történt lemondása (5. sz. melléklet) miatt szintén szükséges módosítani az alapító okiratot. A *módosított alapító okirat*, amelyben a változások félkövér betűvel, aláhúzással szerepelnek, a *határozati javaslat mellékletét képezi*.

Az alapító okirat 10.7. pontjában szereplő módosítás értelmében a kuratórium tagjai díjazásra jogosultak. A kuratórium munkájának díjazása indokolt abból a szempontból, hogy az Erzsébetvárosi Zsidó Történeti Tár működtetése folyamatos feladatot jelent a kuratórium számára. Javaslom, hogy a kuratórium elnökének és tagjainak díjazását a Képviselő-testület ERöMŰVHÁZ Nonprofit Kft.-vel – mint alapítóval - együttdöntési jogkörében eljárva határozza meg oly módon, hogy a kuratórium elnöke bruttó 400.000 Ft/hó, a kuratórium tagjai bruttó 100.000 Ft/hó összegű díjazásra jogosultak.

Fentiekre tekintettel kérem a tisztelt Képviselő-testület, hogy hagyja jóvá az Erzsébetvárosi Zsidó Örökségért Alapítvány alapító okiratának módosítását, továbbá határozza meg a kuratórium tagjait megillető díjazás mértékét.

A Képviselő-testület együttdöntési hatáskörét a fentiek szerint a 275/2018. (IX.07.) számú Képviselő-testületi határozat 3. pontja állapítja meg.

**Határozati javaslat**

**I.**

**Budapest Főváros VII. kerület Erzsébetváros Önkormányzata Képviselő-testületének …../2023. (X.18.) határozata az Erzsébetvárosi Zsidó Örökségért Alapítvány alapító okiratának módosításáról**

Budapest Főváros VII. kerület Erzsébetváros Önkormányzatának Képviselő-testülete a 275/2018. (IX.07.) számú Képviselő-testületi határozata szerint az ERöMŰVHÁZ Nonprofit Kft.-vel – mint alapítóval - együttdöntési jogkörében eljárva úgy dönt, hogy

1. jóváhagyja az Erzsébetvárosi Zsidó Örökségért Alapítvány alapító okiratának módosítását a határozat melléklete szerinti tartalommal.
2. felkéri Runda Margitot az ERöMŰVHÁZ Nonprofit Kft. ügyvezetőjét, hogy alapítói jogkörében a módosított alapító okirat kibocsátásáról és a szükséges intézkedések megtételéről gondoskodjon.

**Felelős**: Runda Margit az ERöMŰVHÁZ Nonprofit Kft ügyvezetője

**Határidő**: 2023. október 31.

**II.**

**Budapest Főváros VII. kerület Erzsébetváros Önkormányzata Képviselő-testületének …../2023. (X.18.) határozata az Erzsébetvárosi Zsidó Örökségért Alapítvány kuratórium tagjainak díjazásáról**

Budapest Főváros VII. kerület Erzsébetváros Önkormányzatának Képviselő-testülete a 275/2018. (IX.07.) számú Képviselő-testületi határozata szerint az ERöMŰVHÁZ Nonprofit Kft.-vel – mint alapítóval - együttdöntési jogkörében eljárva úgy dönt, hogy

1. az Erzsébetvárosi Zsidó Örökségért Alapítvány kuratórium tagjainak díjazását az alábbiak szerint határozza meg:
2. a kuratórium elnöke bruttó 400.000 Ft/hó összegű,
3. a kuratórium tagja bruttó 100.000 Ft/hó összegű díjazásra jogosult, amennyiben jogszabály nem zárja ki a díjazását.
4. felkéri Runda Margitot az ERöMŰVHÁZ Nonprofit Kft. ügyvezetőjét, hogy a döntésről tájékoztassa az Erzsébetvárosi Zsidó Örökségért Alapítvány kuratóriumát.

**Felelős**: Runda Margit az ERöMŰVHÁZ Nonprofit Kft. ügyvezetője

**Határidő**: azonnal

Budapest, 2023. október 5.

Niedermüller Péter

polgármester

Mellékletek:

Előterjesztés melléklete:

1. sz. melléklet: Képviselő-testület 249/2023. (VII.12.) számú határozata
2. sz. melléklet: Tájékoztatás az alapító okirat módosításának kezdeményezéséről
3. sz. melléklet: Erzsébetvárosi Zsidó Örökségért Alapítvány hatályos alapító okirata
4. sz. melléklet: Képviselő-testület 275/2018. (IX.07.) számú határozata
5. sz. melléklet: Breuer Péter lemondó nyilatkozata

Határozati javaslat melléklete:

1. sz. melléklet: Erzsébetvárosi Zsidó Örökségért Alapítvány módosított alapító okirata