Iktatószám:

**EGYÜTTMŰKÖDÉSI MEGÁLLAPODÁS**

amely létrejött

egyrészről **Budapest Főváros VII. kerület Erzsébetváros Önkormányzata** (székhely: 1073 Budapest, Erzsébet körút 6., adószám: 15735708-2-42, törzskönyvi azonosító: 735704, bankszámlaszám: 10403239-00033032-00000009**,** képviseli: Niedermüller Péter polgármester) (a továbbiakban: Önkormányzat)

másrészről a **Fővárosi Szabó Ervin Könyvtár** (székhelye: 1088 Budapest, Szabó Ervin tér 1., adószáma 15490768-2-42, törzskönyvi azonosító: 490760, bankszámlaszám: 11784009-15490768, képviseli: Dr. Fodor Péter főigazgató, valamint Eszter Károly gazdasági igazgató együttesen) (a továbbiakban: Könyvtár) között, a mai napon az alábbiak szerint:

1. Budapest Fővárosi VII. kerület Erzsébetváros Önkormányzata és a Fővárosi Szabó Ervin Könyvtár kölcsönösen támogatják egymás kulturális és közművelődési tevékenységét, melynek érdekében a jelen együttműködési megállapodást (a továbbiakban: Megállapodás) kötik egymással. A Megállapodás határozott időre, **2024. december 31.** napjáig szól.
2. Az Önkormányzat két darab, ingyenesen használható, közforgalmú területen felállított illetve közterületi, szabadtéri könyves szekrényt (a továbbiakban: könyves szekrények létesített az alábbi helyszíneken:

* Budapest VII. kerület, Klauzál téri vásárcsarnok földszinti részén
* Budapest VII. kerület, Reformáció parkban, a játszótérhez közeli területen.

A könyves szekrényeket a helyi lakosság szabadon használja, onnan könyveket kivéve, továbbá annak helyére saját könyveket téve.

1. A **Könyvtár** jelen megállapodás keretében **biztosítja**:

* a könyves szekrények szakmai-tartalmi üzemeltetését, felügyeletét
* a könyves szekrények könyvekkel, kiadványokkal, dokumentummal való ellátását az Önkormányzattal egyeztetve,
* a könyves szekrények tartalmának folyamatos felülvizsgálatát és szükség szerint azok tartalmának cseréjét, pótlását.

1. A **Könyvtár ellenőrzi** a könyves szekrények állapotát, műszaki meghibásodás esetén azt jelzi az Önkormányzat jelen Megállapodás 10. pontjában meghatározott kapcsolattartójának, aki intézkedik a karbantartás elvégzéséről.
2. Az **Önkormányzat vállalja**:

* a jelen Megállapodás 6. pontjában meghatározott összeg biztosítását,
* a lakosság felé történő kommunikációt a közösségi könyves szekrények igénybevételének lehetőségéről és megfelelő használatának módjáról,
* a jelen Megállapodás 4. pontjában meghatározott esetben a könyves szekrények műszaki karbantartását,
* a könyves szekrényeken a Könyvtárral történő együttműködés feltüntetését.

1. Az Önkormányzat a Könyvtár részére a 3. és 4. pontban foglaltak teljesítéséért **500.000 Ft, azaz ötszázezer forint** összegű támogatást nyújt, amelyet a jelen megállapodás aláírását követő 30 napon belül átutalással megfizet a Könyvtár **11784009-15490768** számú számlaszámára.
2. A Könyvtár **2025. január 31. napjáig szakmai és pénzügyi beszámolót** nyújt be az Önkormányzat Polgármesteri Hivatal Humánszolgáltató Iroda részére az alábbiak szerint:
   1. A szakmai beszámoló tartalmazza a feladat ellátása során biztosított szolgáltatásokat, tapasztalatokat, esetleges nehézségeket, problémákat, javaslatokat.
   2. A pénzügyi beszámolóban a 6. pont szerinti támogatás felhasználását igazoló, alábbi dokumentumokat kell benyújtani:

a) A támogatott tevékenység megvalósításához kapcsolódó költségeket igazoló számviteli bizonylatokról (a továbbiakban: bizonylat) az államháztartásról szóló törvény végrehajtásáról szóló 368/2011. (XII.31.) Korm. rendelet 93. § (3) bekezdés szerinti tartalommal készített **összesítő**.

b) Az összesítőben feltüntetett – záradékkal ellátott – **bizonylatokról**, számszaki és formai szempontból kifogástalan, a támogatott képviseletére jogosult által hitelesített, az összesítő szerinti sorszámmal ellátott **másolatok**.

A bizonylatok záradékolásának módja: Az eredeti bizonylatokra a következő záradékot kell rávezetni: „…. Ft összegben/teljes összegben a … számú megállapodás terhére elszámolva.”

Elektronikus számla elszámolása esetén a záradékolás a következők szerint fogadható el:

ba) a számla kiállítója a számla kibocsátásakor rávezeti a számlára a Megállapodás azonosító számát és az „elszámoló bizonylat” szöveget, vagy

bb) amennyiben a számla kiállítója nem záradékol, akkor a Könyvtár nyilatkozatot köteles tenni az alábbiak szerint: „Alulírott …. (hivatalos képviselő) büntetőjogi felelősségem tudatában nyilatkozom, hogy jelen nyilatkozattal elektronikusan megküldött … sorszámú e-számla … Ft összegben / teljes összegben a … számú Megállapodás terhére lett elszámolva.” A Könyvtár képviseletére jogosult személy által cégszerűen aláírt nyilatkozatot és az e-számlát elektronikus úton a nanasi.nikoletta@erzsebetvaros.hu e-mail címre, valamint a nyilatkozat eredeti példányát papír alapon is szükséges megküldeni az elszámolás részeként.

c) A bizonylatok pénzügyi teljesítését igazoló dokumentumok: készpénzben teljesített fizetés esetén kiadási pénztárbizonylat vagy a pénzeszközökről és azok forrásairól, valamint az azokban beállott változásokról vezetett könyvviteli nyilvántartás (időszaki pénztárjelentés, naplófőkönyv) hitelesített másolata. Banki átutalás esetén bankszámlakivonat vagy a nyitó és záró egyenleget is tartalmazó internetes számlatörténet a képviseletre jogosult által hitelesített másolata, vagy banki igazolás az átutalás teljesüléséről.

d) A kétszázezer forint értékhatárt meghaladó értékű beszerzés vagy szolgáltatás megrendelése esetén az erre irányuló szerződés a támogatott képviseletére jogosult által hitelesített másolata. Beszerzés és szolgáltatás megrendelés esetén elfogadható az írásban elküldött és visszaigazolt megrendelés is.

e) A képviseletre jogosult nyilatkozata arról, hogy az összesítőben feltüntetett költségek kifizetése előtt azok jogosságáról és összegszerűségéről – ellenszolgáltatás teljesítését követően esedékes kifizetés előtt ezen felül az ellenszolgáltatás teljesítéséről is – előzetesen meggyőződött.

f) A képviseletre jogosult nyilatkozata az általános forgalmi adó alanyiságáról, illetve a támogatáshoz kapcsolódó általános forgalmi adó levonási jogosultságáról.

* 1. Az elszámolás részeként csak a Megállapodás időtartama alatt felmerült kiadásokhoz kapcsolódó, a Megállapodás időtartama alatt kiállított és az elszámolási határidőig pénzügyileg kiegyenlített bizonylatok fogadhatók el.

1. Az Önkormányzat a benyújtott elszámolást ellenőrzi és 30 napon belül tájékoztatja a Könyvtárat az ellenőrzés eredményéről. Ha az elszámolás a megadott határidőig nem, vagy hiányosan került benyújtásra, az Önkormányzat 15 napos határidővel felhívja a Könyvtárat a hiányok pótlására. Ha a Könyvtár a hiánypótlási kötelezettségének a megadott határidőig nem tesz eleget, köteles a támogatási összeg hiánypótlással érintett, el nem fogadott részének visszafizetésére, a beszámoló elmaradása esetén a teljes összeg visszafizetésére.
2. Felek vállalják, hogy a Megállapodásban foglaltak teljesítése érdekében folyamatosan megteszik a szükséges tájékoztatást egymás felé, kölcsönösen együttműködnek a könyves szekrények minél szélesebb körű kihasználtsága érdekében.
3. Felek az alábbi személyeket jelölik ki a kapcsolattartásra:
   1. Önkormányzat részéről: Humánszolgáltató Iroda Nánási Nikoletta támogatási referens (Tel: 462-3415, [nanasi.nikoletta@erzsebetvaros.hu](mailto:nanasi.nikoletta@erzsebetvaros.hu)
   2. Könyvtár részéről: Haszonné Kiss Katalin régióigazgató (Tel: 06-30-247-9412, [kiss.kati@fszek.hu](mailto:kiss.kati@fszek.hu))
4. Jelen megállapodásban nem szabályozott kérdésekben az államháztartásról szóló 2011. évi CXCV. törvény, az államháztartásról szóló törvény végrehajtásáról szóló 368/2011. (XII. 31.) Korm. rendelet és a Polgári Törvénykönyvről szóló 2013. évi V. törvény rendelkezéseit kell alkalmazni.

Jelen megállapodás négy (4) egymással szó szerint mindenben megegyező példányban készült, melyből kettő példány az Önkormányzatot, kettő példány a Könyvtárat illeti meg. Jelen megállapodást a felek megismerték, az abban foglaltakat magukra nézve kötelezőnek tekintik, s mint akaratukkal mindenben megegyezőt aláírják.

Budapest, 2023. Budapest, 2023.

|  |  |
| --- | --- |
| ………………………………………….. | ………………………………………….. |
| **Budapest Főváros VII. kerület**  **Erzsébetváros Önkormányzata**  Niedermüller Péter polgármester | **Fővárosi Szabó Ervin Könyvtár**  dr. Fodor Péter főigazgató |

|  |  |
| --- | --- |
|  |  |
| Jogilag ellenőrizte:  ………………………………  jegyző jogkörében eljárva  dr. Nagy Erika aljegyző | …………………………………………..  **Fővárosi Szabó Ervin Könyvtár** Haszonné Kiss Katalin régióigazgató |
| Pénzügyi ellenjegyző:  Budapest, 2023.  ….................................................  Nemes Erzsébet  gazdasági vezető | Pénzügyi ellenjegyző:  Budapest, 2023.  ….................................................  Eszter Károly  gazdasági igazgató |