|  |
| --- |
| **Budapest Főváros VII. kerület Erzsébetváros Önkormányzata**  **Niedermüller Péter polgármester** |

Iktatószám:

Napirendi pont: ….

**ELŐTERJESZTÉS**

**A Képviselő-testület** **2023. október 18-ai rendes ülésére**

|  |  |
| --- | --- |
| **Tárgy:** | Javaslat a Képviselő-testület 2023. március 16-tól - 2024. március 15-ig terjedő időszakra vonatkozó munkatervének módosítására |

**Készítette:**

Batóné dr. Mácsai Gyöngyvér

Jegyzői Iroda vezetője

**Törvényességi szempontból kifogást nem emelek:**

a jegyző jogkörében eljárva

dr. Nagy Erika aljegyző

**Az előterjesztést nyilvános ülésen kell tárgyalni.**

**A határozat elfogadásához egyszerű szavazattöbbség szükséges.**

**Tisztelt Képviselő-testület!**

Magyarország helyi önkormányzatairól szóló 2011. évi CLXXXIX. törvény 54. § rendelkezése szerint „*A képviselő-testület évente legalább egyszer előre meghirdetett közmeghallgatást tart, amelyen a helyi lakosság és a helyben érdekelt szervezetek képviselői a helyi közügyeket érintő kérdéseket és javaslatot tehetnek.”*

Budapest Főváros VII. Kerület Erzsébetváros Önkormányzata Képviselő-testületének Szervezeti-és Működési Szabályzatáról szóló 38/2020. (IX.24.) önkormányzati rendeletének 47.§ (4) bekezdése alapján *„A lakosság részére biztosítani kell, hogy közérdekű kérdéseiket, javaslataikat a közmeghallgatás előtt írásban vagy telefonon eljuttathassák a képviselő-testülethez. …”*

Budapest Főváros VII. Kerület Erzsébetváros Önkormányzatának Képviselő-testülete a 14/2023. (I.24.) számú határozatával elfogadta a Képviselő-testület 2023. évi munktaervét, melyben a közmeghallgatás időpontjául 2023. december 7-ét jelölte meg.

Szokásunkhoz híven a közmeghallgatást már a megszokott helyszínen, a Milestone Intézetben, a Budapest, VII. kerület Wesselényi utca 17. I. emelet Dísztermében szeretnénk tartani. A munkatervben meghatározott időpontban a Milestone Intézet nem tudja számunkra biztosítani a helyszínt, ezért szükséges a 2023. évi közmeghallgatás időpontjának módosítása, melyre **2023. december 5. napját** javasoljuk.

Kérem, a Tisztelt Képviselő-testületet, hogy a határozati javaslatot, valamint az annak mellékletét képező módosított Munkatervet elfogadni szíveskedjék.

**Határozati javaslat**

**Budapest Főváros VII. kerület Erzsébetváros Önkormányzata Képviselő-testületének …../2023. (X.18.) határozata a Képviselő-testület 2023. március 16-tól - 2024. március 15-ig terjedő időszakra vonatkozó munkatervének módosításáról**

Budapest Főváros VII. kerület Erzsébetváros Önkormányzatának Képviselő-testülete úgy dönt, hogy módosítja Budapest Főváros VII. Kerület Erzsébetváros Önkormányzata Képviselő-testületének 14/2023. (I.24.) számú határozatát, és a Képviselő-testület 2023. március 16-tól - 2024. március 15-ig terjedő időszakra vonatkozó munkatervét a jelen határozat mellékletét képező tartalommal fogadja el.

**Felelős:** Niedermüller Péter polgármester

**Határidő:** azonnal

Budapest, 2023. október 4.

Niedermüller Péter

polgármester

Előterjesztés melléklete:

* 14/2023. (I.24.) sz. képviselő-testületi határozat
* 2023. évi munkaterv

Határozati javaslat melléklete:

* Módosított 2023. évi munkaterv