Iktatószám:

**EGYÜTTMŰKÖDÉSI MEGÁLLAPODÁS**

amely létrejött

egyrészről **Budapest Főváros VII. kerület Erzsébetváros Önkormányzata** (székhely: 1073 Budapest, Erzsébet körút 6., adószám: 15735708-2-42, képviseli: Niedermüller Péter polgármester) (a továbbiakban: Önkormányzat)

másrészről az **Erzsébetvárosi Piacüzemeltetési Kft.** (székhelye: 1071 Budapest, Akácfa u. 42-48., adószáma 25962415-2-42, képviseli: Péderi Tamás ügyvezető) (a továbbiakban: Piacüzemeltetési Kft.) között, a mai napon az alábbiak szerint:

1. Budapest Főváros VII. kerület Erzsébetváros Önkormányzata egy darab ingyenesen használható, közterületi, szabadtéri könyves szekrényt (a továbbiakban: könyves szekrény) helyezett el a Budapest VII. kerület, Klauzál téri vásárcsarnok földszintjén, a Klauzál tér felőli bejárathoz közelebbi rész bal oldalán, a mozgólépcsővel szemben. A könyves szekrényt a lakosság szabadon használhatja, onnan könyveket kivéve, továbbá annak helyére saját könyveket téve.
2. A Klauzál téri piac üzemeltetését a Piacüzemeltetési Kft. látja el, amely az Önkormányzat 100%-os tulajdonában álló gazdasági társaság.
3. Felek rögzítik, hogy az Önkormányzat külön megállapodás keretében megbízta a Fővárosi Szabó Ervin Könyvtárat a könyves szekrény szakmai-tartalmi üzemeltetésével és felügyeletével, amelynek keretében a könyvtár munkatársai is rendszeresen ellenőrzik a könyves szekrény tartalmát, állapotát és szükség szerint biztosítják a könyvállomány pótlását. E megállapodás határozott időtartamra, 2024. december 31. napjáig szól, a megállapodás tartalmi módosításáról vagy meghosszabbításáról az Önkormányzat tájékoztatja a Piacüzemeltetési Kft-t.
4. A könyves szekrény biztonságos és megfelelő működése érdekében jelen ingyenes megállapodás keretében a Felek az alábbi kötelezettségeket rögzítik:
   1. A Piacüzemeltetési Kft.

* vállalja a könyves szekrény takarítását, napi szintű ellenőrzését
* jelzéssel él az Önkormányzat jelen megállapodás 6. pontjában meghatározott kapcsolattartója felé, amennyiben a könyvszekrény rongálását, meghibásodását, vagy bármilyen egyéb rendellenességet tapasztal, balesetveszély esetén gondoskodik annak elkerítéséről a hiba orvoslásáig
  1. Az Önkormányzat vállalja, hogy akár Piacüzemeltetési Kft., akár a Fővárosi Szabó Ervin Könyvtár részéről vagy egyéb úton érkezett jelzés alapján haladéktalanul intézkedik rongálás, balesetveszély, műszaki meghibásodás, egyéb rendellenesség esetén a könyves szekrény karbantartásáról.

1. A Felek vállalják, hogy a Megállapodásban foglaltak teljesítése érdekében a szükséges tájékoztatást egymás felé folyamatosan megteszik.
2. A Felek az alábbi személyeket jelölik ki a kapcsolattartásra:
   1. Önkormányzat részéről: Humánszolgáltató Iroda Nánási Nikoletta támogatási referens (Tel: 462-3415, [nanasi.nikoletta@erzsebetvaros.hu](mailto:nanasi.nikoletta@erzsebetvaros.hu)
   2. Piacüzemeltetési Kft. részéről: Péderi Tamás ügyvezető (Tel: 06-30-131-3580, [pederitamas@klauzalpiac.hu](mailto:pederitamas@klauzalpiac.hu))
3. Jelen megállapodás a mindkét fél által történő aláírásának napján lép hatályba és határozatlan időre szól.
4. Jelen megállapodásban nem szabályozott kérdésekben a Polgári Törvénykönyvről szóló 2013. évi V. törvény rendelkezéseit kell alkalmazni.

Jelen megállapodást a felek megismerték, az abban foglaltakat magukra nézve kötelezőnek tekintik, és mint akaratukkal mindenben megegyezőt aláírják.

Budapest, 2023. Budapest, 2023.

|  |  |
| --- | --- |
| ………………………………………….. | ………………………………………….. |
| **Budapest Főváros VII. kerület**  **Erzsébetváros Önkormányzata**  Niedermüller Péter polgármester | **Erzsébetvárosi Piacüzemeltetési Kft.**  Péderi Tamás ügyvezető |

|  |  |
| --- | --- |
|  |  |
| Jogilag ellenőrizte:  ………………………………  jegyző jogkörében eljárva  dr. Nagy Erika aljegyző |  |
| Pénzügyi ellenjegyző:  ….................................................  Nemes Erzsébet  gazdasági vezető |  |