|  |
| --- |
| **Budapest Főváros VII. kerület Erzsébetváros Önkormányzata**  **Niedermüller Péter polgármester** |

Iktatószám:

Napirendi pont: ….

Előterjesztve: Művelődési, Kulturális és Szociális Bizottság

**ELŐTERJESZTÉS**

**A Képviselő-testület 2023. október 18 - ai**

**rendes ülésére**

**Tárgy:**  Döntés együttműködési megállapodások megkötéséről a közterületi könyves szekrények működtetésére vonatkozóan a Fővárosi Szabó Ervin Könyvtárral és az Erzsébetvárosi Piacüzemeltetési Kft-vel

**Készítette:**

Gyuris Gabriella

irodavezető

**Törvényességi szempontból kifogást nem emelek:**

a jegyző jogkörében eljáró   
dr. Nagy Erika aljegyző

**Az előterjesztést nyilvános ülésen kell tárgyalni**.

**A határozatok elfogadásához egyszerű szavazattöbbség szükséges.**

**Tisztelt Képviselő-testület!**

Önkormányzatunk 2021-ben két közösségi könyves szekrényt létesített abból a célból, hogy minél szélesebb körben biztosítsa az olvasás élményét a helyi lakosok számára azáltal, hogy ezen a helyen a már nem olvasott, nem használt könyvek gazdát cserélhetnek, új élményeket, ismereteket nyújtva az olvasni szerető közönség számára.

A könyves szekrény működésének alapelve, hogy ha valaki elvisz a szekrényből egy könyvet, egy saját könyvet tegyen a helyére. Emellett azonban szükséges gondoskodni a könyvek utánpótlásáról más módon is, amelynek érdekében 2021-ben együttműködési megállapodást kötöttünk a Fővárosi Szabó Ervin Könyvtárral a szekrények szakmai-tartalmi üzemeltetése és felügyelete tárgyában. A megállapodás 2022-ben lejárt, a könyvszekrények állapota pedig az utóbbi időben leromlott, állománya lassan kiürült.

2023. augusztusában a könyvszekrényeket felújítattuk és egy új, biztonságosabb, folyamatosabb felügyeletet nyújtó helyszínt keresve átszállíttattuk őket a Klauzál téri vásárcsarnok földszinti részére, valamint a Reformáció Parkba.

A Klauzál téri vásárcsarnokban üzemelő könyves szekrény tekintetében megállapodásban szükséges rögzíteni a piacot üzemeltető Erzsébetvárosi Piacüzemeltetési Kft.-vel a felek kötelezettségeit és vállalásait a könyves szekrények folyamatos és zökkenőmentes működése érdekében. A Kft.-vel kötendő megállapodás tervezet a határozati javaslat 1. számú mellékletét képezi.

Továbbá a Fővárosi Szabó Ervin Könyvtárral is felvettük a kapcsolatot az együttműködés folytatása céljából, amelynek eredményeképpen a 2021-ben megkötött megállapodásban foglaltakat alapul véve egy új megállapodás megkötését javaslom a határozati javaslat 2. számú melléklete szerint.

Ennek főbb tartalmai elemei a következők:

A Könyvtár gondoskodik a könyves szekrények szakmai-tartalmi üzemeltetéséről és felügyeletéről, a könyves szekrények tartalmát rendszeresen figyeli, szükség szerint pótolja vagy cseréli. Emellett jelzi, ha műszaki meghibásodást, rongálást tapasztal. A megállapodás keretében az Önkormányzat 500.000 Ft támogatás nyújt új könyvek beszerzésére, amely a tapasztalatok szerint növeli a lakosság érdeklődését a régebbi, használt könyvek iránt is.

Az Önkormányzat vállalja a támogatás nyújtását, a könyves szekrények műszaki karbantartását, továbbá a lakosság felé történő aktív kommunikációt a közösségi könyves szekrények igénybevételének lehetőségéről és megfelelő használatának módjáról, továbbá a Könyvtárral történő együttműködés feltüntetését.

Emellett a felek vállalják, hogy kölcsönösen együttműködnek egymással annak érdekében – akár különböző rendezvények, programok formájában - hogy a könyves szekrények ismertsége, népszerűsége jobban elterjedjen a lakosság körében.

A könyvtárral kötendő megállapodásban rögzített 500.000 Ft összegű támogatás fedezetét átcsoportosítás útján szükséges biztosítani a határozati javaslatban foglaltak alapján.

A Képviselő-testület hatáskörét a Magyarország helyi önkormányzatairól szóló 2011. évi CLXXXIX. törvény 23. § (5) bekezdés 13. pontja alapozza meg.

Fentiek alapján kérem a Tisztelt Képviselő-testületet az előterjesztés megtárgyalására és a határozati javaslatok elfogadására.

**Határozati javaslatok**

**I.**

**Budapest Főváros VII. kerület Erzsébetváros Önkormányzata Képviselő-testületének …../2023. (X.18.) határozata a közösségi könyves szekrények működtetéséről, együttműködési szerződés a Fővárosi Szabó Ervin Könyvtárral**

Budapest Főváros VII. kerület Erzsébetváros Önkormányzatának Képviselő-testülete úgy dönt, hogy

1. a kerületben létesített két darab közösségi könyves szekrény működtetésére vonatkozóan együttműködési megállapodást köt a Fővárosi Szabó Ervin Könyvtárral (1088 Budapest, Szabó Ervin tér 1.) a határozat 1. számú melléklete szerinti tartalommal.
2. a megállapodás megkötéséhez szükséges 500.000 Ft összeg biztosítása érdekében a 2023. évi költségvetés 7201 Veszélyhelyzeti tartalék előirányzatot 500.000 Ft-tal csökkenti, ezzel egyidejűleg az 5701 Egyéb működési célú támogatások államháztartáson belülre előirányzatot „Fővárosi Szabó Ervin Könyvtár támogatása közösségi könyvszekrények üzemeltetéséhez” címen 500.000 Ft-tal megemeli.
3. felhatalmazza a Polgármestert az együttműködési megállapodás aláírására.

**Felelős**: Niedermüller Péter polgármester

**Határidő**: 2023. november 15.

**II.**

**Budapest Főváros VII. kerület Erzsébetváros Önkormányzata Képviselő-testületének …../2023. (X.18.) határozata a közösségi könyves szekrények működtetéséről, együttműködési szerződés az Erzsébetvárosi Piacüzemeltetési Kft.-vel**

Budapest Főváros VII. kerület Erzsébetváros Önkormányzatának Képviselő-testülete úgy dönt, hogy

1. A Klauzál téri Vásárcsarnokban elhelyezett közösségi könyves szekrény működtetésére vonatkozóan együttműködési megállapodást köt az Erzsébetvárosi Piacüzemeltetési Kft.-vel (1071 Budapest, Akácfa u. 42-48.) a határozat 2. számú melléklete szerinti tartalommal.
2. felhatalmazza a Polgármestert az együttműködési megállapodás aláírására.

**Felelős**: Niedermüller Péter polgármester

**Határidő**: 2023. november 15.

Budapest, 2023. szeptember 29.

**Niedermüller Péter**

**polgármester**

Határoztai javaslat mellékletei:

1. számú melléklet: Fővárosi Szabó Ervin Könyvtár együttműködési megállapodás
2. számú melléklet: Erzsébetvárosi Piacüzemeltetési Kft. együttműködési megállapodás