|  |
| --- |
| **Budapest Főváros VII. kerület Erzsébetváros Önkormányzata**  **Niedermüller Péter polgármester** |

Iktatószám:

Napirendi pont: ….

Előterjesztve:

Pénzügyi és Kerületfejlesztési Bizottság

Művelődési, Kulturális és Szociális Bizottság

**ELŐTERJESZTÉS**

**A Képviselő-testület 2023. október 18 - ai**

**rendes ülésére**

**Tárgy:**  Döntés a megmaradt ajándékutalványok felhasználásról és újabb utalványok beszerzéséről

**Készítette:**

dr. Jávori Péter

Városüzemeltetési Iroda vezetője

**Törvényességi szempontból kifogást nem emelek:**

a jegyző jogkörében eljárva

dr. Nagy Erika

aljegyző

**Az előterjesztést nyilvános ülésen kell tárgyalni**.

**A határozat elfogadásához egyszerű szavazattöbbség szükséges.**

**Tisztelt Képviselő-testület!**

Budapest Főváros VII. kerület Erzsébetváros Önkormányzatának Képviselő-testülete 354/2022. (XII.15.) számú határozata alapján 2022 karácsonyára 13938 darab, egyenként 10.000 forint névértékű ajándékutalványt vásárolt a 65 év feletti kerületi lakosok és a gyermeket nevelő családok részére. A Képviselő-testület 90/2023. (III.14.) számú határozatával úgy döntött, hogy a karácsonykor át nem vett utalványokon felül a kedvezményezetti kör kibővítése mellett húsvétra további nettó 110.000.000 Ft értékben biztosít 10.000 forint névértékű ajándékutalványt.

A 9*0/2023. (III.14.)* határozat alapján beszerzettutalványokból a megmaradt ajándékutalványok számbavételét követően megállapításra került, hogy az arra jogosultak 4946 darab utalványt nem vettek át.

Javaslom, hogy az Önkormányzat 2023 karácsonyára szerezzen be a jogosultak részére 11.000 darab, egyenként 20.000 forint névértékű ajándékutalványt és a megmaradt - 49.460.000 forint értékű - 2473 jogosult számára elegendő utalvánnyal együtt kerüljön átadásra a jogosultak számára.

A jogosulti kör: *a polgárok személyi adatainak és lakcímének nyilvántartásáról szóló 1992. évi LXVI. törvény 5. § (2) bekezdése alapján* – 2023. október 19. napját megelőzően – VII. kerületi lakóhelyet létesített azon személyek

* akik 2023. december 24-ig betöltik a 60. életévüket és a társadalombiztosítási nyugellátásról szóló 1997. évi LXXXI. törvény 6. § szerint nyugellátásra jogosultak;
* akik 2023. december 24-ig betöltik a 65. életévüket;
* kiskorú gyermekenként azon családok, ahol a gyermek(ek) 2023. december 24- ig nem tölti(k) be a 18. életév(ük)et;
* akik a megváltozott munkaképességű személyek ellátásairól és egyes törvények módosításáról szóló 2011. évi CXCI. törvény 22. §-a szerint megváltozott munkaképességűek;
* akik a fogyatékos személyek jogairól és esélyegyenlőségük biztosításáról szóló 1998. évi XXVI. törvény 4. § a) pontja szerint fogyatékos személyek.

Az új beszerzés fedezetét az Önkormányzat *2023. évi költségvetéséről szóló 3/2023. (II.15.) önkormányzati rendeletében* biztosítani szükséges.

Jelen beszerzésre a közbeszerzésekről szóló 2015. évi CXLIII. törvény 17. § (4) bekezdés b) pontja alapján az egyéb pénzügyi szolgáltatásokkal kapcsolatos becsült érték-számítási módszer alkalmazandó. Az ilyen szolgáltatások becsült értéke a díjakból, a jutalékokból, a kamatokból és az egyéb ellenszolgáltatások ellenértékéből tevődik össze. Tehát a szolgáltatás esetében nem az ajándékutalványok nettó összege határozza meg a beszerzés becsült értékét, hanem az „egyéb járulékos szolgáltatások” ellenértéke, ami a jelen beszerzés esetében 0 forint.

A 2022. évi karácsonyi és a 2023. évi húsvéti ajándékutalványokat a Lidl Magyarország Kereskedelmi Betéti Társaságtól vásároltuk. Mivel a húsvétra vásárolt utalványok egy része szerepel a 2023. évben karácsonyra átadásra kerülő utalványok között, ezért célszélszerű, hogy jelen beszerzést is a Lidl Magyarország Kereskedelmi Betéti Társasággal bonyolítsuk le, így nem fordulhat elő, hogy a lakosok különböző utalványokat kapjanak, ami elégedetlenséghez vezethetne.

Budapest Főváros VII. kerület Erzsébetváros Önkormányzatának és Polgármesteri Hivatalának Beszerzési Szabályzata IV. 2.3.2. c) pontja szerint három árajánlat bekérésének mellőzésével valósítható meg a beszerzés, ha a korábbi ajánlattevő mással történő helyettesítése nem illeszkedő termék beszerzését eredményezné.

Az Önkormányzat beszerzései esetében a beszerzés becsült értékétől függően a döntési jogkört az irodavezető, a  Polgármester, vagy a Pénzügyi és Kerületfejlesztési Bizottság gyakorolja Budapest Főváros VII. Kerület Erzsébetváros Önkormányzatának és Polgármesteri Hivatalának Beszerzési Szabályzata alapján.

A Képviselő-testület döntési jogkörét Magyarország helyi önkormányzatairól szóló 2011. évi CLXXXIX. törvény 41.§ (4) bekezdése alapozza meg.

Budapest Főváros VII. kerület Erzsébetváros Önkormányzatát megillető tulajdonosi jogok gyakorlása és a tulajdonában álló vagyonnal való gazdálkodás szabályairól szóló 11/2012.(III.26.) önkormányzati rendelet 5. § (2) bekezdése alapján „a Képviselő-testület gyakorolja a tulajdonosi jogokat a nettó ötvenmillió forint forgalmi értéket meghaladó vagyonelemről, vagy vagyonösszességről rendelkező döntések (tulajdonjog átruházás, bármilyen jogcímen történő hasznosítás, vagyonkezelésbe adás, haszonélvezeti jog alapítása, valamint minden más, nem nevesített jogcímen történő tulajdonosi joggyakorlás, ide nem értve az Ör. 24.§ (2) bekezdése szerinti ún. nem nevesített tulajdonosi nyilatkozatok megtételét) esetében”.

Kérem a Tisztelt Képviselő-testületet az előterjesztés megtárgyalására és a határozati javaslat elfogadására.

**Határozati javaslat**

**Budapest Főváros VII. kerület Erzsébetváros Önkormányzata Képviselő-testületének …/2023. (X.18.) határozata a megmaradt ajándékutalványok felhasználásáról és újabb utalványok beszerzéséről**

Budapest Főváros VII. kerület Erzsébetváros Önkormányzatának Képviselő-testülete úgy dönt, hogy

1. 2023. december 1. és 2024. február 29. között jogosultanként 20.000 forint névértékű utalványt ad át azon jogosultak számára, akik a polgárok személyi adatainak és lakcímének nyilvántartásáról szóló 1992. évi LXVI. törvény 5. § (2) bekezdése alapján 2023. október 19-ét megelőzően VII. kerületi lakóhelyet létesítettek és
   1. akik 2023. december 24-ig betöltik a 60. életévüket és a társadalombiztosítási nyugellátásról szóló 1997. évi LXXXI. törvény 6. § szerint nyugellátásra jogosultak;
   2. akik 2023. december 24-ig betöltik a 65. életévüket;
   3. kiskorú gyermekenként azon családok, ahol a gyermek(ek) 2023. december 24- ig nem tölti(k) be a 18. életév(ük)et;
   4. akik a megváltozott munkaképességű személyek ellátásairól és egyes törvények módosításáról szóló 2011. évi CXCI. törvény 22. §-a szerint megváltozott munkaképességűek;
   5. akik a fogyatékos személyek jogairól és esélyegyenlőségük biztosításáról szóló 1998. évi XXVI. törvény 4. § a) pontja szerint fogyatékos személyek.
2. az utalványokat személyesen, vagy írásos meghatalmazás birtokában lévő meghatalmazott veheti át.

Minden esetben szükséges a jogosultság igazolásához jogosulti lakcímet igazoló hatósági igazolvány, meghatalmazás esetén a meghatalmazott személyi igazolványa, lakcímet igazoló hatósági igazolványa és a meghatalmazás.

Ezen felül szükséges:

1. a) esetben: nyugellátás megállapításáról szóló határozat, nyugdíjközlő lap vagy ellátottak utazási igazolványa;

1. c) esetben: meghatározott jogosult vér szerinti-, mostoha- vagy nevelőszülője által a jogosultságot igazoló iratok bemutatása;

1.d) és e) esetben: különösen a fogyatékossági hatósági igazolvány vagy Budapest Főváros Kormányhivatala vagy bármely vármegyei kormányhivatal rehabilitációs hatósága által kiállított komplex minősítés, szakhatósági állásfoglalás, hatósági bizonyítvány, rehabilitációs ellátás tárgyában hozott határozat, rokkantsági ellátás tárgyában hozott határozat, egészségkárosodási és gyermekfelügyeleti támogatás tárgyában hozott határozat, fogyatékosság tárgyában hozott határozat, fogyatékossági támogatás vagy vakok személyi járadéka megállapításáról szóló határozat.

1. beszerez 220.000 ezer forint értékben ajándékutalványt a Lidl Magyarország Kereskedelmi Betéti Társaságtól.
2. a beszerzett és megmaradt összesen 269.460 ezer forint értékű utalványt az 1. pontban meghatározott jogosultak számára átadásra kerüljön.
3. az utalványok beszerzése érdekében a fedezet biztosítására a 2023. évi költségvetésbena „7201 Központilag kezelt ágazati feladatok” címen a Veszélyhelyzet tartalék kerete előirányzatot 292.688 ezer Ft-tal csökkenti, ezzel egyidejűleg az „5606 Egyéb szociális és gyermekjóléti szolgáltatás” címen a Vásárlási utalvány beszerzése erzsébetvárosi lakosok meghatározott csoportjai részére előirányzatot 220.000 ezer Ft-tal, továbbá a kapcsolódó közterhek előirányzatát 72.688 ezer Ft-tal megemeli.
4. felkéri a Polgármestert a 3., 4. és 5. pontok végrehajtásához szükséges intézkedések megtételére.

**Felelős:** Niedermüller Péter polgármester

**Határidő:** azonnal, az átadás tekintetében 2024. február 29.

Budapest, 2023. október 11.

Niedermüller Péter

polgármester

Előterjesztés mellékletei:

- 354/2022. (XII.15.) számú Képviselő-testületi határozat

- 67/2023. (II.27.) számú Képviselő-testületi határozat

- 90/2023. (III.14.) számú Képviselő-testületi határozat