**FELADATELLÁTÁSI SZERZŐDÉS**

***annak 1. sz. és 2. sz. és 3. sz. és 4. sz. és 5. sz. és 6. sz. és 7. sz. és 8. sz. és 9. sz. módosításával egységes szerkezetbe foglalva***

***(a 9. sz. módosítás változása dőlt betűvel jelezve)***

mely létrejött egyrészről **Budapest Főváros VII. kerület Erzsébetváros**

**Önkormányzata**

Cím: 1073 Budapest, Erzsébet krt. 6.

Képviseli: Niedermüller Péter polgármester

Számlavezető pénzintézete: K&H Bank Zrt.

Számlaszáma: 10403239-00033032-00000009

Számlázási cím: 1073 Budapest, Erzsébet krt. 6.

Adószáma: 15735708-2-42

mint megrendelő (a továbbiakban **Önkormányzat**),

másrészről: **Erzsébetváros Fejlesztési és Beruházási Korlátolt Felelősségű**

**Társaság**

Cím: 1076 Budapest, Garay utca 5. I/119.

Képviseli: Galambos András György ügyvezető

Számlavezető pénzintézete: K&H Bank Zrt.

Számlaszáma: 10400140-00033509-00000006

Adószáma: 10740398-2-42

Statisztikai jelzőszáma: 10740398-6832-113-01

Cégbíróság: Fővárosi Törvényszék

Cégjegyzék száma: 01-09-164125

mint vállalkozó (a továbbiakban: **Erzsébetváros Kft.)**

együttesen a továbbiakban **Felek** között, az alábbi feltételek szerint:

**PREAMBULUM**

Felek egyezően rögzítik, hogy jelen szerződés tárgyát képező 2.1.1-2.1.2 pontban meghatározott tevékenység a Magyarország helyi önkormányzatairól szóló 2011. évi CLXXXIX. évi törvény (Mötv.) szerint a helyben biztosítandó közfeladatok körében ellátandó helyi önkormányzati feladatnak minősül, úgymint a 13. § 5. pontja szerinti környezet-egészségügy (ide értve a köztisztaság és a települési környezet tisztasága) biztosítása, ugyanezen szakasz 2. pontja szerinti településüzemeltetés (amely alatt érti a helyi közutak és tartozékainak kialakítását és fenntartását, valamint a közparkok és egyéb közterületek kialakítását és fenntartását), valamint a 23. § (5) bekezdés 1. pontjában fővárosi kerületi önkormányzati feladatként meghatározott helyi közutak, közterek és parkok kezelését, fejlesztését és üzemeltetését.

Felek egyezően rögzítik továbbá, hogy a 2.1.1-2.1.2 pontban meghatározott tevékenységet a 449/2016. (XI.23.) számú Képviselő-testületi határozat alapján végzi az Erzsébetváros Kft. Ennek megfelelően az Önkormányzat közigazgatási területén lévő közterületek (ideértve különösen közutak, gyalogosforgalmat szolgáló járdák, és az azokat elválasztó közterületi sávok, továbbá kutyafuttatók, közparkok) köztisztasági és települési környezet tisztaságának biztosítása tartozik ebbe a körbe.

Felek rögzítik továbbá, hogy a jelen szerződés nem biztosít kizárólagos jogot az Erzsébetváros Kft. részére a jelen szerződésben meghatározott feladatok ellátására, az egyes feladatok részben / egészben történő ellátására – megfelelő költségvetési fedezet rendelkezésre állása esetén – az Önkormányzat harmadik személlyel is köthet megállapodást.

Valamint Felek egyezően rögzítik, hogy a 3.7. és 4.6. és 6.4 pontokban meghatározott tevékenységet Budapest Főváros VII. kerület Erzsébetváros Önkormányzata önként vállalta, a 668/2021. (IX.15.) számú és a 210/2022. (IX. 21.) Képviselő-testületi határozat alapján végzi az Erzsébetváros Kft.

Felek rögzítik, hogy jelen szerződés Budapest Főváros VII. kerület Erzsébetváros Önkormányzata Polgármesterének a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdésében foglalt jogköre alapján a Képviselő-testület feladat- és hatáskörében meghozott 211/2020. (IV.16.) határozata alapján jött létre. Első alkalommal Budapest Főváros VII. kerület Erzsébetváros Önkormányzata Polgármesterének a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdésében foglalt jogköre alapján a Képviselő-testület feladat- és hatáskörében meghozott 351/2021. (IV.14) számú határozattal került módosításra, második alkalommal Budapest Főváros VII. kerület Erzsébetváros Önkormányzata Képviselő-testületének 636/2021. (VII.02.) határozatával került módosításra, harmadik alkalommal Budapest Főváros VII. kerület Erzsébetváros Önkormányzata Képviselő-testületének 668/2021. (IX.15.) határozatával került módosításra*,* negyedik alkalommal Budapest Főváros VII. kerület Erzsébetváros Önkormányzata Képviselő-testületének 103/2022. (IV.13.) határozatával került módosításra, ötödik alkalommal Budapest Főváros VII. kerület Erzsébetváros Önkormányzata Képviselő-testületének 199/2022. (VII.13.) határozatával került módosításra, hatodik alkalommal Budapest Főváros VII. kerület Erzsébetváros Önkormányzata Képviselő-testületének 210/2022. (IX. 21.) határozatával került módosításra, hetedik alkalommal Budapest Főváros VII. kerület Erzsébetváros Önkormányzata Képviselő-testületének 333/2022. (XII. 07.) határozatával került módosításra, nyolcadik alkalommal Budapest Főváros VII. kerület Erzsébetváros Önkormányzata Képviselő-testületének 110/2023. (IV. 19.) határozatával került módosításra, *valamint kilencedik alkalommal Budapest Főváros VII. kerület Erzsébetváros Önkormányzata Képviselő-testületének /2023. (X. 18.) határozatával került módosításra és egységes szerkezetbe foglalásra.*

Felek egyezően rögzítik, hogy az Erzsébetváros Kft. alapítója az Önkormányzat.

Fentiekre tekintettel szerződő Felek rögzítik, hogy az Önkormányzat meghatározó befolyást gyakorol az Erzsébetváros Kft. fölött.

1. **A szerződés időtartama**

Szerződő Felek megállapodnak abban, hogy jelen szerződés 2020. május 1. napjától határozatlan időtartamra jön létre.

1.1 A dőlt betűvel jelzett rendelkezések a döntéssel lépnek hatályba.

1. **A szerződés tárgya**

2.1.1. Önkormányzat megrendeli, az Erzsébetváros Kft. elvállalja a Budapest Főváros VII. kerület Erzsébetváros Önkormányzatának közigazgatási területén lévő közterületek (ideértve különösen közutak, gyalogosforgalmat szolgáló járdák, és az azokat elválasztó közterületi sávok, továbbá kutyafuttatók, közparkok) köztisztasági és települési környezet tisztaságának biztosítását, valamint a Főváros Önkormányzata tulajdonában lévő közterületek - Damjanich utca, Dózsa György út, Erzsébet krt, Károly krt, Rákóczi út, Rottenbiller utca, Thököly út, Lövölde tér – VII. kerület Erzsébetváros Önkormányzata közigazgatási területén található társasházakhoz/ingatlanokhoz kapcsolódó járdafelületei takarítását a 3-13. pontokban meghatározottak szerint.

2.1.2. Felek megállapodnak abban, hogy az Erzsébetváros Kft. vállalja a Budapest Főváros VII. kerület Erzsébetváros közigazgatási területén Erzsébetváros Önkormányzata tulajdonában lévő közterületeken elhagyott, illetve ellenőrizetlen körülmények között elhelyezett – ideértve a településtisztasági feladatok körébe tartozó hulladékot is - hulladék összegyűjtését és elszállítását, valamint a 3.7, 4.6 és 6.4 pontokban meghatározott takarítási feladatvégzésből származó hulladék összegyűjtését és elszállítását*.*

Felek rögzítik, hogy az Erzsébetváros Kft. az e pontban rögzített tevékenység végzése során és ezen szerződés keretein belül nem vesz át hulladékot a lakosságtól illetve közületektől.

2.1.3. Felek megállapodnak abban, hogy az Erzsébetváros Kft. hétköznaponként a tervezett napi munkavégzésről ütemtervet készít (munkanemenként a takarítással érintett terület megjelölésével) és azt megküldi - az érintett munkanapon 10 óráig, valamint szombat, vasárnap és pihenő,- ünnepnapokra vonatkozóan, az azt követő munkanapon 10 óráig - az Önkormányzat részére.

**Járdatakarítással kapcsolatos feladatok:**

1. **Gépi járdatakarítással kapcsolatos feladatok**

3.1. Az Önkormányzat megrendeli, az Erzsébetváros Kft. elvállalja a Budapest Főváros VII. kerület Erzsébetváros Önkormányzatának közigazgatási területén lévő járdák és parkolósávok (hétköznapi és hétvégi) gépi takarítását.

3.2. A 3.1 pontban foglalt feladat ellátása Külső- és Középső Erzsébetvárosban a 2. számú melléklet Külső- Középső Erzsébetváros takarítási feladatai szerint történik.

3.3. A 3.1. pontban foglalt feladat ellátása a Károly körút – Rákóczi út – Erzsébet körút – Király utca által határolt területén belül (Belső-Erzsébetváros) az 1. sz. melléklet „Belső-Erzsébetváros takarítási feladatai” szerint történik.

3.4 Az Önkormányzat megrendeli, az Erzsébetváros Kft. elvállalja a Budapest Főváros VII. kerület Erzsébetváros Önkormányzatának közigazgatási területén Külső-Középső Erzsébetváros területén lévő járdák és parkolósávok önjáró elektromos hulladékfelszedő géppel történő gépi takarítását az időjárás függvényében, azzal, hogy havi 10 nap mértékű a munkavégzés.

3.5. Felek megállapodnak abban, hogy a téli hónapokban amennyiben az időjárási viszonyok azt indokolttá teszik, az Erzsébetváros Kft. 3. számú mellékletben részletezett közterületeken hó eltakarítási és síkosság-mentesítési munkákat végez.

3.6. A gépek esetleges tartós meghibásodása, illetve egyéb szükséghelyzet esetén az Erzsébetváros Kft. a jelen szerződéses kötelezettségei teljesítése érdekében jogosult harmadik személytől szolgáltatást rendelni vagy járdatakarító gépeket bérelni az Önkormányzat 20.3 pontban megjelölt kapcsolattartójával történt egyeztetést követően. A harmadik személytől történő szolgáltatás megrendeléséhez, valamint a járdatakarító gépek bérléséhez a kapcsolattartó írásbeli jóváhagyása szükséges.

3.7. Az Önkormányzat megrendeli, az Erzsébetváros Kft. elvállalja minden év december 1. napjától március 14. napjáig terjedő időszakban a Budapest Főváros Önkormányzata tulajdonában lévő közterületek –Damjanich utca, Dózsa György út, Erzsébet krt, Károly krt, Rákóczi út, Rottenbiller utca, Thököly út, Lövölde tér – Budapest Főváros VII. kerület Erzsébetváros közigazgatási területén található ingatlanokhoz/társasházakhoz kapcsolódó járdafelületei, valamint az árkád alatti területtel rendelkező ingatlanok árkád alatti területei gépi takarítását heti egy alkalommal, illetve az Önkormányzat 20.3 pontban megjelölt kapcsolattartójával történt egyeztetést követően, a kapcsolattartó írásbeli jóváhagyását követően további alkalmakkal. A további alkalmak indokolt esetben a március 15.- november 30. közötti időszak napjaira is vonatkozhatnak. A március 15. – november 30. közötti időszak feladatvégzés szükségességét, illetve a december 01. – március 14. közötti időszakban a heti egy alkalom feletti feladatvégzés szükségességét az Erzsébetváros Kft. jelzi az Önkormányzat részére az érintett felület meghatározásával.

3.8. Az Erzsébetváros Kft. a 3.7 pontban meghatározott feladatvégzés összesen m2 nagyságát és költségét a havi elszámolásban kimutatja alvállalkozói számla illetve arányosítás vagy egyéb módszer alkalmazásával.

3.9. Felek megállapodnak abban, hogy az Erzsébetváros Kft. gépi takarítás helyett kézi takarítást végez azon járdaszakaszokon, amelyekre a gépek behajtása akadályozott.

1. **Magasnyomású tisztítóberendezéssel végzett járdatakarítással kapcsolatos feladatok**
   1. Az Önkormányzat megrendeli, az Erzsébetváros Kft. elvállalja, hogy az időjárási viszonyok függvényében, előreláthatóan minden év március 15. napjától november 30. napjáig terjedő időszakban a Budapest Főváros VII. kerület Erzsébetváros Önkormányzatának közigazgatási területén lévő járdák magasnyomású géppel történő takarítását.
   2. Az Erzsébetváros Kft. a 4.1. pontban foglalt tevékenységet a Budapest Főváros VII. kerület Erzsébetváros Károly körút – Rákóczi út – Erzsébet körút – Király utca által határolt területén belül (Belső-Erzsébetváros) az 1. sz. melléklet „Belső-Erzsébetváros takarítási feladatai” szerint végzi.
   3. A 4.1. pontban foglalt feladat ellátása Külső- és Középső Erzsébetvárosban a 2. számú melléklet Külső- Középső Erzsébetváros takarítási feladatai szerint történik.
   4. Az Önkormányzat megrendeli, az Erzsébetváros Kft. elvállalja, hogy az időjárási viszonyok függvényében Budapest Főváros VII. kerület Erzsébetváros Önkormányzatának tulajdonában lévő közterületek járdafelületei burkolata különösen szennyezett területeinek meleg vizes/gőzborotvás technológiájú takarítását az Önkormányzat 20.3 pontban megjelölt kapcsolattartójával történt egyeztetést követően, a kapcsolattartó írásbeli jóváhagyását követően. A feladatvégzés szükségességét az Erzsébetváros Kft. jelzi az Önkormányzat részére az érintett felület meghatározásával.
   5. Az Erzsébetváros Kft. a 4.4 pontban meghatározott feladatvégzés költségét a havi elszámolásban kimutatja alvállalkozói számla illetve arányosítás alkalmazásával.
   6. Az Önkormányzat megrendeli, az Erzsébetváros Kft. elvállalja, az időjárási viszonyok függvényében, előreláthatóan minden év március 15. napjától november 30. napjáig terjedő időszakban a Budapest Főváros Önkormányzata tulajdonában lévő közterületek –Damjanich utca, Dózsa György út, Erzsébet krt, Károly krt, Rákóczi út, Rottenbiller utca, Thököly út, Lövölde tér – Budapest Főváros VII. kerület Erzsébetváros közigazgatási területén található ingatlanokhoz/társasházakhoz kapcsolódó járdafelületei, valamint az árkád alatti területtel rendelkező ingatlanok árkád alatti területei magasnyomású géppel történő vizes takarítását heti egy alkalommal, illetve az Önkormányzat 20.3 pontban megjelölt kapcsolattartójával történt egyeztetést követően, a kapcsolattartó írásbeli jóváhagyását követően további alkalmakkal. A további alkalmak indokolt esetben a december 1. - március 14. közötti időszak napjaira is vonatkozhatnak. A december 01. - március 14. közötti időszak feladatvégzés szükségességét, illetve a március 15. - november 30. közötti időszakban a heti egy alkalom feletti feladatvégzés szükségességét az Erzsébetváros Kft. jelzi az Önkormányzat részére az érintett felület meghatározásával.
   7. Az Erzsébetváros Kft. a 4.6 pontban meghatározott feladatvégzés összesen m2 nagyságát és költségét a havi elszámolásban kimutatja alvállalkozói számla illetve arányosítás vagy egyéb módszer alkalmazásával.
2. **Az Önkormányzat tulajdonában álló hulladékfelszedő gépek, járdatakarító gépek, gépkocsik és magasnyomású tisztítóberendezések fenntartásával kapcsolatos feladatok**

5.1. Felek megállapodnak abban, hogy az Erzsébetváros Kft. jelen szerződésben szabályozott feladatai ellátása érdekében az Önkormányzat a jelen szerződés 7.1 számú mellékletében megjelölt eszközöket a jelen szerződés időtartamára ingyenesen az Erzsébetváros Kft. rendelkezésére, használatába bocsátja.

5.2. Felek megállapodnak abban, hogy az Erzsébetváros Kft. az e pont szerint rendelkezésére bocsátott gépek, gépkocsik üzemeltetése és karbantartása körében az alábbi feladatokat látja el:

1. a munkavégzésen túli időtartamban a járdatakarító gépek, gépkocsik és az elektromos hulladékfelszedő gépek Budapest VII. kerület Murányi u. 13. szám alatti telephelyen történő tárolását,
2. a járdatakarító gépek, gépkocsik és az elektromos hulladékfelszedő gépek napi tisztítását, a másnapi munkavégzésre történő felkészítését,
3. a megelőző karbantartási feladatok ellátását, az elhasználódott alkatrészek cseréjét és rendszeres szervizelését,
4. a szükséges segédanyagok beszerzését, a működéshez szükséges üzemanyag-ellátás, illetve töltés biztosítását,
5. a szükséges vízvételi lehetőség biztosítását,
6. az Önkormányzat által az 5.1. pontban rögzítetten rendelkezésére bocsátott járművekre kötelező felelősségbiztosítás kötését,
7. az Erzsébetváros Kft. köteles az Önkormányzat által az 5.1 pontban rendelkezésére bocsátott járműveket, gépeket, eszközöket nyilvántartásba venni, évente leltározni.

5.*3*. Az Önkormányzat tulajdonában álló – az Erzsébetváros Kft. által a jelen szerződésben foglalt feladatai teljesítése érdekében használt - járművek, gépek és egyéb berendezések olyan mértékű műszaki meghibásodása esetén, amikor azok javítása nem lehetséges, vagy a szükséges javítási munka elvégzése olyan aránytalanul magas költségekkel járna, amely az ésszerű gazdálkodással ellentétben áll, az Erzsébetváros Kft. a járművek, gépek és egyéb berendezések pótlását lebonyolíthatja azzal, hogy a beszerzési eljárásban a beszerző az Önkormányzat, és az így pótolt eszközök az Önkormányzat tulajdonába kerülnek. Az Erzsébetváros Kft. erre vonatkozó igény felmerülése esetén a pótlandó eszköz(ök) beszerzéséről javaslatot készít, és arról egyeztetéseket folytat az Önkormányzattal.

5.4. Amennyiben az Önkormányzat tulajdonában álló – az Erzsébetváros Kft. által a jelen szerződésben foglalt feladatai teljesítése érdekében használt – járművek, gépek és egyéb berendezések vonatkozásában olyan rendkívüli javítási munkák elvégzése válik szükségessé, amelyek nem esnek a tervszerű megelőző karbantartási feladatok, illetve a rendszeres szervizelés körébe, az Erzsébetváros Kft. a járművek, gépek és egyéb berendezések továbbhasználhatósága érdekében azokat hivatalos márkaszervizben vagy egyéb javítóműhelyben jogosult megjavíttatni, vagy szakképzettséggel rendelkező munkavállalója útján megjavítani.

5.5. Az 5.2. c), 5.3 és 5.4 pontban meghatározott javítási munkálatokról, valamint a javítási munkákhoz szükséges alkatrész beszerzésekről, amelyek várhatóan meghaladják az esetenkénti bruttó 200.000,- Ft-ot akkor arról az Erzsébetváros Kft. javaslatot készít, és egyeztetéseket folytat az Önkormányzat kapcsolattartójával. A járművek, gépek és egyéb berendezések előbbiekben meghatározott érték feletti javítása és az alkatrészek beszerzése az egyeztetések eredményeként az Önkormányzat kapcsolattartója által írásban (e-mail vagy más írásos formában) jóváhagyottak alapján történik. Az ilyen módon elvégzett javítások költségeit az Erzsébetváros Kft. jogosult az Önkormányzat felé továbbszámlázni, az Önkormányzat pedig köteles a számla kézhezvételét követő 30 napon belül annak kiegyenlítéséről gondoskodni.

5.6. Jelen feladat ellátási szerződés keretében benyújtásra kerülő valamennyi számla és bizonylat eredeti példányát záradékkal kell ellátni. A záradékolás célja annak egyértelmű rögzítése, hogy a benyújtásra kerülő számla, bizonylat mely szerződéshez tartozik. Amennyiben egy számla több szerződéshez tartozik, úgy a számla eredeti példányát annyi záradékkal kell ellátni, ahány szerződés keretében kerül elszámolásra. Több záradék esetén az egyes részösszegek összege nem haladhatja meg a számla végösszegét.

**6. Kézi takarítással kapcsolatos feladatok:**

6.1. Az Önkormányzat megrendeli, az Erzsébetváros Kft. elvállalja minden év január 1-től december 31-ig terjedő időszakban a Külső- és Középső Erzsébetvárosban az Önkormányzat közigazgatási területén lévő közterületek kézi takarítását a 2. számú melléklet Külső- Középső Erzsébetváros takarítási feladatai szerint, valamint az Önkormányzat 20.3 pontban megjelölt kapcsolattartójával történt egyeztetést követően, a kapcsolattartó írásbeli jóváhagyását követően további alkalmakkal. A 2. számú mellékletben rögzített alkalmak feletti feladatvégzés szükségességét az Erzsébetváros Kft. jelzi az Önkormányzat részére az érintett felület meghatározásával.

6.2. Az Önkormányzat megrendeli, az Erzsébetváros Kft. elvállalja, hogy a Budapest Főváros VII. kerület Erzsébetváros Károly körút – Rákóczi út – Erzsébet körút – Király utca által határolt területén belül (Belső-Erzsébetváros) az Önkormányzat tulajdonában álló közterületek kézi takarítását valamennyi hétköznapi, hétvégi és munkaszüneti napokon is elvégzi az 1. sz. melléklet „Belső-Erzsébetváros takarítási feladatai” szerint.

6.3. Az Önkormányzat megrendeli, az Erzsébetváros Kft. elvállalja minden év január 1-től december 31-ig terjedő időszakban az időjárás függvényében hétvégi (szombat-vasárnap és ünnepnapokon) napokon a közparkok kézi takarítása elvégzését, az 1. és 2. számú mellékletekben rögzített rendszerességgel. A feladat elvégzése során sor kerül a 4. számú mellékletben felsorolt területeken a burkolt felületek kézi takarítására és a csatlakozó zöldfelületeken a darabos hulladék összeszedésére, valamint sor kerül az Önkormányzat tulajdonában levő utcai zöldsávok, növényágyások, planténerek, favermek területéről a darabos hulladék eltávolítására.

6.4. Az Önkormányzat megrendeli, az Erzsébetváros Kft. elvállalja, minden év január 1. napjától december 31. napjáig terjedő időszakban az időjárási viszonyok függvényében a Budapest Főváros Önkormányzata tulajdonában lévő közterületek –Damjanich utca, Dózsa György út, Erzsébet krt, Károly krt, Rákóczi út, Rottenbiller utca, Thököly út, Lövölde tér – Budapest Főváros VII. kerület Erzsébetváros közigazgatási területén található ingatlanokhoz/társasházakhoz kapcsolódó járdafelületei, valamint az árkád alatti területtel rendelkező ingatlanok árkád alatti területei kézi takarítását a 9. sz. melléklet „Budapest Főváros Önkormányzata tulajdonában lévő közterületek takarítási feladatai” szerint, valamint az Önkormányzat 20.3 pontban megjelölt kapcsolattartójával történt írásbeli egyeztetést követően, a kapcsolattartó írásbeli jóváhagyását követően a 9. sz. mellékletben tervezettként nem jelölt területeken és alkalmakkal. A 9. mellékletben tervezett kézi takarítás a szennyezettség függvényében végzendő. Az elmaradást, illetve az elvégzést, valamint a 9. számú mellékletben tervezettként nem feltüntetett feladatvégzés szükségességét, az Erzsébetváros Kft – helyszíni szemrevételezését követően - az érintett hetet megelőző hét pénteki ütemtervében jelzi az Önkormányzat részére az érintett terület meghatározásával.

6.5. Az Erzsébetváros Kft. a 6.4 pontban meghatározott feladatvégzés összesen m2 nagyságát és költségét a havi elszámolásban kimutatja alvállalkozói számla illetve arányosítás vagy egyéb módszer alkalmazásával.

6.6. Az Önkormányzat megrendeli, az Erzsébetváros Kft. elvállalja, a Kürt utcai mobil illemhely 100 m2-es környezetének heti három alkalommal, munkanapokon – hétfői, szerdai, pénteki napokon 10:30 óráig - történő ellenőrzését, és az ellenőrzés eredménye függvényében, extrém köztisztasági állapot esetén (pl. fekáliával szennyezett ruhadarabok megjelenése esetén), a szennyezettség megszüntetését az érintett területen az Önkormányzat 20.3 pontban megjelölt kapcsolattartójával történt egyeztetést, és a kapcsolattartó írásbeli jóváhagyását követően. A feladatvégzés szükségességét az Erzsébetváros Kft. jelzi az Önkormányzat részére.

6.7. Az Erzsébetváros Kft. a 6.6. pontban meghatározott feladatvégzés költségét a havi elszámolásban kimutatja alvállalkozói számla, illetve arányosítás alkalmazásával.

1. **Kutyafuttatók takarításával kapcsolatos köztisztasági feladatok**
   1. Az Önkormányzat megrendeli, az Erzsébetváros Kft. elvállalja a Budapest Főváros VII. kerület Erzsébetváros közigazgatási területén lévő, a jelen szerződés 5. számú mellékletében megjelölt kutyafuttatók területére esetlegesen bedobált oda nem illő tárgyak és nagydarabos hulladék eltávolítását (pl. faág, doboz, üveg) heti három alkalommal (hétfő – szerda - péntek).
   2. Az Önkormányzat megrendeli, az Erzsébetváros Kft. elvállalja, az időjárási viszonyok függvényében, előreláthatóan minden év március 15. napjától november 30. napjáig terjedő időszakban, valamint december 1. napja és március 14. napja között fagymentes időszakokban, hogy Budapest Főváros VII. kerület Erzsébetváros közigazgatási területén lévő, a jelen szerződés 5. számú mellékletében megjelölt kutyafuttatók területét heti két alkalommal semleges, biológiailag lebomló, kutyákra és a környezetre ártalmatlan tisztítószerrel kezeli.
2. **A közterületi szemetes edények ürítésével kapcsolatos feladatok – közterületi hulladékgyűjtő edények pótlása, felújítása, új hulladékgyűjtő edények kihelyezése**
   1. Az Önkormányzat megrendeli, az Erzsébetváros Kft. elvállalja az időjárás függvényében az Önkormányzat tulajdonát képező, Budapest Főváros VII. kerület Erzsébetváros közigazgatási területén lévő közterületekre kihelyezett köztéri szemetes edények legalább heti öt alkalommal való ürítését és a hulladék elszállítását, Középső-Külső Erzsébetvárosban. A hétvégi munkavégzés szükségességét az Erzsébetváros Kft. helyszíni ellenőrzését követően a vonatkozó hétvége előtti péntek 13 óráig jelzi az Önkormányzat részére.
   2. Az Önkormányzat megrendeli, az Erzsébetváros Kft. elvállalja, hogy az időjárás függvényében az Önkormányzat tulajdonát képező, Budapest Főváros VII. kerület Erzsébetváros közigazgatási területén lévő közterületekre kihelyezett köztéri szemetes edények ürítését és a hulladék elszállítását, a Károly körút – Rákóczi út – Erzsébet körút – Király utca által határolt területen belül (Belső-Erzsébetváros) valamennyi hétköznapi, hétvégi és munkaszüneti napokon is elvégzi.
   3. Az Önkormányzat megrendeli, az Erzsébetváros Kft. elvállalja, hogy évente egy alkalommal a nyári nagytakarítás időpontjával egy időben és erre vonatkozó igény felmerülése esetén a kapcsolattartó által jelzett egyéb időpontban felmérést végez a közterületi hulladékgyűjtő edények műszaki állapotát illetően, amely felmérés eredményeképp az Önkormányzat részére írásban javaslatot tesz az aktuális igények szerint a hulladékgyűjtő edények pótlására, javítására. A javaslatnak tartalmaznia kell munkanemek szerinti bontásban, a pótláshoz szükséges új hulladékgyűjtő edények műszaki jellemzőit, a pótlandó hulladékgyűjtő edények, alkatrészek darabszámát, az esetleges javítási munkák leírását, a hulladékgyűjtő edények pótlásával, javításával érintett közterületek pontos megnevezését, valamint az adott munkákra vonatkozó teljesítési határidőket és az árat is. Az Erzsébetváros Kft. a pótlási, javítási munkákat az Önkormányzat 20.3 pontban megjelölt kapcsolattartójával történt egyeztetést követően, a kapcsolattartó írásbeli jóváhagyását követően elvégzi.
3. **Közterületekre illegálisan kihelyezett, elhagyott nagydarabos (illegális lom) hulladék elszállításával kapcsolatos feladatok**
   1. Az Önkormányzat megrendeli, az Erzsébetváros Kft. elvállalja a Budapest Főváros VII. kerület Erzsébetváros közigazgatási területén lévő közterületekre, illegálisan kihelyezett hulladék (illegális lom) begyűjtését. Felek megállapodnak abban, hogy az Erzsébetváros Kft. e feladatát lakossági és egyéb bejelentések, illetve saját észlelés alapján végzi. Felek megállapodnak abban, hogy az Erzsébetváros Kft. a begyűjtött lomokról m3 *és súly (tonna)* nyilvántartást vezet, amelyről havi rendszerességgel tájékoztatást küld az elszámolás dokumentációjában rögzítve az Önkormányzat részére. A nyilvántartás tartalmazza az illegális lom m3-ben és tonnában meghatározott mennyiségén felül a közterületi szemetes edényekből gyűjtött hulladék mennyiségét (m3 és tonna) hétköznap - hétvége bontásban, a kutyafuttatók területén elhelyezett szemetes edényekből gyűjtött hulladék mennyiségét (m3 és tonna) és utcai takarításból származó hulladék mennyiségét (m3 és tonna) külön kézi és gépi takarításra vonatkozóan.
   2. Az Önkormányzat megrendeli, az Erzsébetváros Kft. elvállalja az e pont alapján végzett köztisztasági feladatokból származó hulladékon kívül a jelen szerződés tárgyát képező egyéb feladatok ellátása során felgyülemlett hulladék elszállítását.
4. **A közterületek újévi takarításával kapcsolatos köztisztasági feladatok**

Az Önkormányzat megrendeli, az Erzsébetváros Kft. elvállalja a Budapest Főváros VII. kerület Erzsébetváros közigazgatási területén lévő közterületek újévi takarítását.

Felek megállapodnak abban, hogy az Erzsébetváros Kft. az újévi takarítás keretében a Budapest Főváros VII. kerület Erzsébetváros közigazgatási területén lévő jelen szerződés 6. számú mellékletébenmegjelölt területekről és a Károly körút – Rákóczi út – Erzsébet körút – Király utca által határolt területén belül (Belső-Erzsébetváros) felhalmozódott hulladék begyűjtését, valamint az ehhez kapcsolódó további köztisztasági feladatokat látja el.

1. **A közterületek tavaszi, nyári és őszi nagytakarításával kapcsolatos köztisztasági feladatok**

Az Önkormányzat megrendeli, az Erzsébetváros Kft. elvállalja a Budapest Főváros VII. kerület Erzsébetváros közigazgatási területén lévő közterületek tavaszi, nyári és őszi nagytakarítását.

Felek megállapodnak abban, hogy az Erzsébetváros Kft. a tavaszi nagytakarítást az időjárás függvényében március vagy április hónapban, a nyári nagytakarítást június vagy július *vagy augusztus* hónapban és az őszi nagytakarítást október *vagy november* hónapban végzi el egy-egy alkalommal. A nagytakarítások alkalmával Budapest Főváros VII. kerület Erzsébetváros közigazgatási területén az Önkormányzat tulajdonában levő közterületeken található közterületi járdák és parkolósávok, valamint a Főváros Önkormányzata tulajdonában lévő közterületek - Damjanich utca, Dózsa György út, Erzsébet krt, Károly krt, Rákóczi út, Rottenbiller utca, Thököly út, Lövölde tér – Budapest Főváros VII. kerület Erzsébetváros közigazgatási területén található ingatlanokhoz/társasházakhoz kapcsolódó járdafelületei, valamint az árkád alatti területtel rendelkező ingatlanok árkád alatti járdaterületei nagynyomású mosására kerül sor bio-tisztítószer vagy vegyszer használatával, valamint megvalósul az Önkormányzat tulajdonában álló közterületekre kihelyezett szemetes edények takarítása.

1. **Előre nem látható köztisztasági feladatok**

12.1. Az Önkormányzat megrendeli, az Erzsébetváros Kft. elvállalja, hogy a Budapest Főváros VII. kerület Erzsébetváros közigazgatási területén lévő közterületeken felmerülő, előre nem látható köztisztasági feladatok szükség szerinti elvégzését.

12.2. Az Önkormányzat megrendeli, az Erzsébetváros Kft. elvállalja, hogy esetleges veszélyhelyzet kihirdetése esetén a Budapest Főváros VII. kerület Erzsébetváros közigazgatási területén lévő közterületeken felmerülő előre nem látható köztisztasági feladatok szükség szerinti elvégzését.

12.3. Felek megállapodnak abban, hogy az e pontban foglalt köztisztasági feladatok elvégzése az Erzsébetváros Kft. és az Önkormányzat kapcsolattartója által írásban (e-mail vagy más írásos formában) jóváhagyott településtisztasági feladatok vonatkozásában történik.

**A szerződő Felek hulladékgazdálkodással kapcsolatos feladatai**

**13. Az Erzsébetváros Kft. feladatai**

13.1. Az Erzsébetváros Kft. a jelen szerződésben foglalt hulladékgazdálkodás feladatait az arra vonatkozó jogszabályi előírásoknak és engedély(ek)nek megfelelően köteles ellátni.

13.2. Az Erzsébetváros Kft. nyilatkozza, hogy rendelkezik:

1. a feladatellátáshoz szükséges megfelelő műszaki állapotban lévő járművekkel, gépekkel, berendezésekkel és eszközökkel, valamint olyan - tulajdonában, kezelésében vagy bérleményében levő - telephellyel, amely alkalmas a feladatellátáshoz szükséges járművek, gépek, berendezések és eszközök tárolására, tisztítására, fertőtlenítésére és műszaki ellenőrzésére;
2. a feladatellátáshoz szükséges létszámú - és a vonatkozó jogszabályok előírásainak megfelelően képzett – szakemberrel.

13.3. Felek megállapodnak abban, hogy az Erzsébetváros Kft. köteles:

a) a jelen szerződés tárgyát képező feladatok folyamatos és teljes körű ellátására;

b) a feladatellátás folyamatos, biztonságos ellátásához szükséges fejlesztések és karbantartások elvégzésére;

c) a feladatellátás körébe tartozó hulladék kezelésére meghatározott helyek és létesítmények igénybevételére;

d) a nyilvántartási rendszer működtetésére és a feladatellátás teljesítésével összefüggő adatszolgáltatás rendszeres teljesítésére;

e) a nyilvántartási, adatkezelési és adatszolgáltatási rendszer létrehozásához és folyamatos működtetéséhez szükséges feltételeket biztosítani.

13.4. Az Erzsébetváros Kft. a tavaszi-, nyári-, őszi nagytakarítást és az újévi takarítást követően az ezen takarításokat követő a címleadás időpontja szerinti első Városüzemeltetési Bizottsági ülésre előterjeszthető módon írásbeli szakmai tájékoztatót készít a szerződés alapján ellátott feladatokról, amely kiterjed az elvégzett feladatokra, a 7. melléklet szerinti gépek eszközök állapotára, a szerződés 1. számú és 2. számú mellékleteiben rögzített megvalósításra tervezett ütemtervekben foglaltaktól való és a 3.7. és 4.6. pontokban rögzítettektől való esetleges -/+ 10 %-ot meghaladó eltérés okaira, valamint a kapcsolódó tervezett intézkedések bemutatására.

13.5. A 13.3.d) ponthoz kapcsolódóan a Magyar Energetikai és Közmű- szabályozási Hivatal által első alkalommal a 2020.-2021.-2022. évekre 2023. február 28. –ig napjáig teljesített és előreláthatóan évi rendszerességű adatszolgáltatási kötelezettség teljesítéséhez az alábbi adatok gyűjtése szükséges: Kézi út- és járdatisztítással érintett közterület évi m2 nagysága; közterületen elhelyezett hulladékgyűjtő edényzetek darabszáma; közterületen elhelyezett hulladékgyűjtő edényzetekből gyűjtött illetve ürítésre került hulladék tömege tonna; kézi- járda és úttisztítás során gyűjtött hulladék tömege tonna; közterületen elhelyezett edényzetek fenntartásának és ürítésének teljes költsége bruttó Ft; kézi járda- és úttisztítási tevékenység teljes költsége bruttó Ft; gépi úttisztítással érintett közterület teljes évi m2 nagysága; gépi járda- és úttisztításból keletkezett hulladék tömege (tonna); gépi járda- és úttisztítás tevékenység teljes költsége; közterületről gyűjtött illegális hulladék tömege (tonna); közterületre illegálisan lerakott hulladék felszámolása tevékenység költsége bruttó Ft.

**14. Az Önkormányzat feladatai:**

Felek megállapodnak abban, hogy az Önkormányzat vállalja a jelen szerződés tárgyát képező tevékenység hatékony és folyamatos ellátásához az Erzsébetváros Kft. számára szükséges információk szolgáltatását.

**A feladatellátás finanszírozása**

**15. Feladatellátásért járó díj**

15.1. Felek megállapodnak abban, hogy az Erzsébetváros Kft. a 3-12. pontokban részletezett tevékenységet – szükség szerint a hétvégi munkavégzéssel, valamint túlórával járó többletköltségeket is figyelembe véve - a jelen szerződés és melléleteiben foglaltak alapján végzi - és havi elszámolást készít. Az elszámolás tartalmazza a havi elvégzett munkákat, munkanemenként a takarítással érintett terület és annak nagyságának megjelölésével - napi adattábla és havi összesítés formájában egyaránt, külön kimutatva Belső-Erzsébetváros területére és külön Külső- és Középső Erzsébetváros területére és külön Budapest Főváros Önkormányzatának tulajdonában lévő területekre vonatkozó adatokat.

15.2. Előre nem látható köztisztasági feladatok, általános tartalékkeret:

15.2.1. Felek megállapodnak abban, hogy a 12. pontban megjelölt előre nem látható köztisztasági feladatok ellátására az Önkormányzat egy naptári évre nettó 10.000.000,-Ft+Áfa azaz nettó tízmillió forint +Áfa keretösszeget tart fenn. Felek megállapodnak abban, hogy a jelen pontban meghatározott összeg egyben általános tartalékkeretet is képez.

**15.3. Felek a jelen szerződés szerinti feladatok ellátásához szükséges köztisztasági feladatellátásért járó díjat *2023. évtől kezdődően évi nettó 760.260.630,-Ft+Áfa, azaz hétszázhatvanmillió - kettőszázhatvanezer- hatszázharminc* forint plusz általános forgalmi adó, bruttó *965.531.000,-Ft* keretösszegben állapítják meg, amely magába foglalja a 15.2.1 pontban rögzített általános tartalékkeret összegét.**

**A Felek megállapodnak, hogy *a 2023.* évi keretösszeg tartalmazza *a 2022.* évről áthúzódó tételt, a *2022. december havi feladat-ellátási díj részét bruttó 11.158.659,-Ft* összegben. Fentiek alapján a *2023*. évifeladat-ellátásra fordítható keretösszeg mindösszesen bruttó *954.372.341,-Ft,* amely magába foglalja a 15.2.1 pontban rögzített általános tartalékkeret összegét. Az Áfa mértéke és elszámolása a mindenkor hatályos adójogszabályok szerint történik.**

15.4. Felek megállapodnak abban, hogy az Erzsébetváros Kft. a havi elszámolását legfeljebb a 15.3. pontban rögzített éves bruttó keretösszeg adott évben még rendelkezésre álló időarányosan számolt havi átlagos keretösszege mértékéig nyújtja be.

15.5. A 15.3 pontban meghatározott keretösszeg esetleges évközben történő megemelése esetén a 15.4 pontra tekintettel adott évben nem kifizetett összegek kifizetésre kerülnek az Erzsébetváros Kft. erre vonatkozó számlája benyújtását követő 15 napon belül.

15.6. Az Erzsébetváros Kft. jelen szerződésben rögzített feladatellátására (15.3 pontban) biztosított keretösszeg terhére és figyelemmel jelen szerződés 15.4. pontjában rögzítettekre az igazolt, elfogadott költségei összegét számolhatja el.

15.7. A Felek megállapodnak abban is, hogy az itt meghatározott keretösszegeket és feladatokat az Önkormányzat Képviselő-testülete minden évben szükség szerint felülvizsgálhatja és szükség szerint módosíthatja.

**16. Fizetési feltételek**

16.1. Felek az általános forgalmi adóról szóló 2007. évi CXXVI. törvény 58. § alapján határozott időre szóló elszámolásban állapodnak meg.

Az Erzsébetváros Kft. 2022. évtől évente egy alkalommal jogosult előlegszámla benyújtására. Amennyiben az Önkormányzatnak a tárgyév első napján nincs még elfogadott költségvetése, az adott évi előleg összege megegyezik a Társaság által az előző év november hónapra elszámolt költségeinek összegével. Amennyiben az Önkormányzatnak a tárgyév első napján már van elfogadott költségvetése, úgy az előleg összege nettó 40.000.000,- Ft + Áfa.

Az Erzsébetváros Kft. az előleg összegével tárgyév december 31. napjáig köteles elszámolni.

16.2. Az Erzsébetváros Kft. a szerződésszerű teljesítés igazolása érdekében, a tárgyhónapot követő hónap 15. napjáig a 15.1 pont szerint elszámolást köteles készíteni, mely a konkrét munka jellegétől függően tartalmazza az elszámolás szempontjából releváns minden nemű költséget a 8. számú melléklet szerint.

16.3. Önkormányzat az Erzsébetváros Kft. teljesítését, annak szükségtelen zavarása nélkül folyamatosan jogosult ellenőrizni.

16.4. Önkormányzat köteles az elszámolás felülvizsgálatát az elszámolás kézhezvételétől számított 5 munkanapon belül elvégezni.

16.5. Erzsébetváros Kft. az Önkormányzat által elfogadott és leigazolt elszámolás (teljesítésigazolás) alapján jogosult a feladatellátásért járó díjra vonatkozó számlák benyújtására. A teljesítés időpontja a tárgyhó utolsó napja.

A teljesítésigazolás aláírására az Önkormányzat 20.4 pontban megjelölt kapcsolattartója jogosult, a mindenkori Városüzemeltetési iroda vezetője.

16.6. A számla késedelmes kiegyenlítése esetén az Önkormányzat a Polgári Törvénykönyv (a továbbiakban: Ptk.) szerinti késedelmi kamatot köteles megfizetni az Erzsébetváros Kft. részére. A kamatfizetési kötelezettség esedékességére a Ptk. rendelkezései az irányadóak.

A számla csak az Önkormányzat 20.4. pontban megjelölt kapcsolattartója általi elfogadása (aláírása) után fizethető ki. A számla fizetési határideje 15 nap. Az Erzsébetváros Kft. a számla kiállítása napján köteles a számlát benyújtani az Önkormányzat részére.

16.7. A díjfizetés a mindenkori hivatalos magyar fizetőeszközben esedékes. Az Áfa mértékére a mindenkor hatályos jogszabályok rendelkezései az irányadóak.

16.8. Felek megállapodnak abban, hogy az Erzsébetváros Kft. csatoltja az elszámoláshoz a hulladékszállítással kapcsolatos szállítóleveleket, mérlegjegyeket, illetve befogadó nyilatkozatot és a számlá(ka)t.

**egyéb rendelkezések**

**17. Hibás teljesítés**

17.1. Felek megállapodnak abban, hogy az Erzsébetváros Kft. a jelen szerződésben meghatározott feladatait szerződésszerűen, a szakmai írott és íratlan szabályoknak megfelelően, a vonatkozó jogszabályi előírások betartásával köteles végezni.

17.2. Felek megállapodnak abban, hogy Erzsébetváros Kft. hibásan teljesít, ha a jelen szerződésben meghatározott feladatokat

* 1. nem vagy csak részben,
  2. nem az előírt gyakorisággal, mennyiségben és minőségben,
  3. a karbantartási, szervizelési feladatait nem a forgalmazó által előírt módon és gyakorisággal teljesíti.

17.3. Az Önkormányzat az Erzsébetváros Kft. hibás vagy hiányos teljesítése esetén a hiba felfedezése után a lehető legrövidebb időn belül, köteles kifogásait Erzsébetváros Kft.-vel írásban közölni és egyidejűleg – megfelelő határidő kitűzésével – írásban felszólítani a kijavításra.

17.3.1. Szerződő Felek joghatályos írásbeli közlésnek fogadják el, ha az Önkormányzat a hibás vagy hiányos teljesítés miatti kifogását e-mail-ben, kézbesítő útján vagy postai küldeményben juttatja el az Erzsébetváros Kft. részére.

17.3.2. Erzsébetváros Kft. köteles az írásbeli felszólítást követően a hibás teljesítés kijavítását haladéktalanul megkezdeni és azt a lehető legrövidebb határidőn belül befejezni.

17.3.3. Erzsébetváros Kft. vállalja, hogy a szolgáltatás hibás teljesítésével okozott károkat megtéríti az Önkormányzat részére, kivéve a vis major eseteket (olyan előre nem látható és emberi erőforrással nem befolyásolható körülmény, tény, amely Erzsébetváros Kft.-n kívülálló ok miatt következik be). Amennyiben az Erzsébetváros Kft. a lomtalanítási napokon akadályoztatva van a feladatellátásában, a lomtalanítási napokon elmaradó feladatok tekintetében a feladatellátás nem számít hibás teljesítésnek, azonban azt a lehető leghamarabb teljesíteni köteles.

**18. Felmondás**

18.1. A Felek megállapodnak abban is, hogy a jelen szerződést a rendes felmondás szabályai szerint bármelyik fél, írásban, indokolás nélkül, 6 hónapos felmondási idő betartása mellett, a hónap utolsó napjára felmondhatja.

18.2. Az Önkormányzat az Erzsébetváros Kft. szerződésszegése miatt azonnali hatályú felmondással élhet

1. az Erzsébetváros Kft. késedelme esetén a késedelmes teljesítésre vonatkozó harmadik Önkormányzat általi írásbeli felszólítást követően,
2. az Erzsébetváros Kft. hibás teljesítése esetén a hibás teljesítésre vonatkozó harmadik Önkormányzat általi írásbeli felszólítást követően,
3. ha Erzsébetváros Kft. a 15. pontban meghatározott díjak bármelyikét egyoldalúan megemeli,
4. ha Erzsébetváros Kft. a kötelező felelősségbiztosítását nem tartja fenn folyamatosan, vagy azt a biztosító – bármely okból – megszünteti,
5. ha Erzsébetváros Kft. ellen csőd-, felszámolási-, vagy végelszámolási eljárás indul.

**19.** **Biztosítás**

19.1. Az Erzsébetváros Kft. teljes körű felelősséggel tartozik abban az esetben, ha a kötelező felelősségbiztosítás érvényesítésénél a felelősségbiztosító – Erzsébetváros Kft. érdekkörében felmerült okból – jogszerűen tagadja meg helytállását.

**20. Szerződő Felek nevében eljáró személyek**

20.1. Erzsébetváros Kft. kapcsolattartója:

név: Galambos András György ügyvezető   
tel: 30/ 900 1197  
e-mail: galambos.andras@efebe.hu

20.2. Szakmai kapcsolattartó:

név: Galambos András György ügyvezető

tel: 30/ 900 1197

e-mail: [galambos.andras@efebe.hu](mailto:galambos.andras@efebe.hu)

20.3. Önkormányzat kapcsolattartója:

név: A Városüzemeltetési Iroda mindenkori szakreferense (jelen okirat aláírásakor: Juhászné Farkas Matild köztisztasági referens)

tel: 462-3104  
e-mail: juhaszne.farkasmatild@erzsbetvaros.hu

20.4. Önkormányzat kapcsolattartója, aki a teljesítésigazolásra jogosult:

A Városüzemeltetési Iroda mindenkori vezetője (jelen okirat aláírásakor: dr. Jávori Péter irodavezető)

tel.: 462-3215

e-mail: [dr.javori.peter@erzsebetvaros.hu](mailto:dr.javori.peter@erzsebetvaros.hu)

**21. Záró rendelkezések**

21.1. Jelen szerződést mindkét fél beleegyezésével kizárólag írásban lehet módosítani. Nem minősül a szerződés módosításának a Felek nyilvántartott adataiban, így különösen a székhelyében, képviselőiben, kapcsolattartóiban, bankszámlaszámában bekövetkező változás, azonban az említett változásokról az érintett fél a másik felet – az eset körülményeitől függően – vagy előzetesen írásban 10 napos határidővel vagy a változás bekövetkezését (bejegyzését) követő 8 napon belül köteles értesíteni.

21.2. Szerződő Felek egymás közötti értesítései akkor joghatályosak, ha azokat ajánlott küldeményként vagy e-mail-en továbbítják. Az írásbeli értesítés „kézbesítettnek tekintendő” akkor is, ha a küldemény „nem kereste”, „a címzett ismeretlen”, „nem vette át” jelzéssel érkezik vissza a feladóhoz.

21.3. A jelen szerződésben nem szabályozott kérdésekben a Ptk. valamint a jelen szerződés tárgyát érintő hatályos jogszabályok rendelkezései irányadóak. Az esetlegesen felmerülő vitás kérdéseket Felek egymás között rendezik, amennyiben az egyezségi kísérlet eredménytelen, a vitát peres eljárás során bíróság dönti el.

21.4. Az Erzsébetváros Kft. az államháztartásról szóló törvény végrehajtásáról szóló 368/2011.(XII.31.) Korm. rendelet 50. § (1a) bekezdésére tekintettel külön okiratban is és jelen szerződés aláírásával is nyilatkozza, hogy a nemzeti vagyonról szóló 2011. évi CXCVI. törvény 3. § (1) bekezdése szerinti átlátható szervezetnek minősül.

21.5. Jelen szerződés elválaszthatatlan részét képezik a következő mellékletek:

1. számú melléklet: Takarítási feladatok – Belső Erzsébetváros
2. számú melléklet: Takarítási feladatok – Középső-Külső Erzsébetváros
3. számú melléklet: Takarítási feladatok – Hó- és síkosság mentesítés
4. számú melléklet: Takarítási feladatok – Közparkok kézi takarítása
5. számú melléklet: Takarítási feladatok – Kutyafuttatók takarítása, fertőtlenítése
6. számú melléklet: Takarítási feladatok – Újévi kézi takarítás
7. számú melléklet: Az Erzsébetváros Kft. által a feladatellátás során használt gépek, gépjárművek, eszközök beleértve az Erzsébetváros Kft. részére rendelkezésre bocsátott önkormányzati tulajdonú eszközök
8. számú melléklet: Önköltség elszámolás
9. számú melléklet: Takarítási feladatok – Budapest Főváros Önkormányzata tulajdonában lévő területek

Felek a jelen szerződést, mint akaratukkal mindenben megegyezőt, jóváhagyólag írják alá.

Budapest, 2023. ………………………………

**Budapest Főváros VII. kerület Erzsébetváros Fejlesztési és Erzsébetváros Önkormányzata Beruházási Korlátolt Felelősségű Társaság**

Képviseli: Niedermüller Péter Képviseli: Galambos András György polgármester ügyvezető

Jogilag ellenőrizte:

a jegyző jogkörében eljárva dr. Nagy Erika

aljegyző

Pénzügyi ellenjegyző:

…………………………………………

Nemes Erzsébet

Pénzügyi Iroda vezetője