|  |
| --- |
| **Budapest Főváros VII. kerület Erzsébetváros Önkormányzata**  **Momentum Frakció** |

Iktatószám:

Napirendi pont: ….

**ELŐTERJESZTÉS**

**A Képviselő-testület 2023. október 18 - ai**

**rendes ülésére**

**Tárgy:**  Javaslat a 325/2023. (VII. 17.) Korm. rendelet a rozsdaövezeti akcióterületek kijelöléséről és egyes akcióterületeken megvalósuló beruházásokra irányadó sajátos követelményekről szóló 619/2021. (XI. 8.) Korm. rendelet módosításának Budapest Főváros VII. kerület Erzsébetváros Önkormányzata Képviselő-testülete általi elutasítására

**Készítette:**

Kaszás Tamás

alpolgármesteri referens

**Törvényességi szempontból kifogást nem emelek:**

a jegyző jogkörében eljárva

dr. Nagy Erika

aljegyző

**Az előterjesztést nyilvános ülésen kell tárgyalni.**

**A határozat elfogadásához egyszerű szavazattöbbség szükséges.**

**Tisztelt Képviselő-testület!**

A rozsdaövezeti akcióterületek kijelöléséről és egyes akcióterületeken megvalósuló beruházásokra irányadó sajátos követelményekről szóló 619/2021. (XI.8.) Kormányrendelet (továbbiakban: Korm. rendelet) szerint a rozsdaövezeti akcióterületi kijelölés egyben nemzetgazdasági szempontból történő kijelölést is jelent, amelynek következtében lehetőség nyílik arra, hogy a Kormány döntésével az adott terület tekintetében figyelmen kívül hagyható legyen az Önkormányzat hatályos építési szabályzata, továbbá a beépítési mértéket lényegesen meghaladó épület is épülhessen, akár jelentős környezeti terheléssel is.

A Korm. rendelet legutóbbi 325/2023. (VII. 17.) módosítása során a Kormány ilyen beépíthető azonnali rozsdaövezeti akcióterületté nyilvánította Külső-Erzsébetváros területén elhelyezkedő, az ingatlannyilvántartás szerinti 33405, 33413, 33414 helyrajzi számú ingatlanokat.

Úgy véljük, további jelentős mértékű beépítések esetén lényegesen és tartósan romolhat az ott lévő környezet mellett a közösségi infrastruktúra (közösségi közlekedés, egészségügy stb.) rendszere, ezzel az ott élő lakosság életminősége is.

Budapest Főváros VII. kerület Erzsébetváros Önkormányzatának egyértelmű célja kell legyen, hogy csökkentse a beépítések intenzitását Külső-Erzsébetvárosban, ám a Miniszterelnökség általi rozsdaövezeti kijelölés ezzel minden szempontból ellentétes, és kizárólag a beruházók érdekeit képviseli Erzsébetváros lakosságával szemben.

Ezért kérjük a Tisztelt Képviselő-testületet a határozat elfogadására.

**Határozati javaslat**

**Budapest Főváros VII. kerület Erzsébetváros Önkormányzata Képviselő-testületének …/2023. (X.18) számú határozata a 325/2023. (VII. 17.) Korm. rendelet a rozsdaövezeti akcióterületek kijelöléséről és egyes akcióterületeken megvalósuló beruházásokra irányadó sajátos követelményekről szóló 619/2021. (XI. 8.) Korm. rendelet módosításának Budapest Főváros VII. kerület Erzsébetváros Önkormányzat Képviselő-testülete általi elutasítására**

Budapest Főváros VII. Kerület Erzsébetváros Önkormányzatának Képviselő-testülete úgy dönt, hogy:

1. Erzsébetváros területén a rozsdaövezeti kijelöléseket kifejezetten Erzsébetváros lakosságának érdekeivel ellentétes lépésnek tartja, és a lakosság egészséges környezethez való jogának védelme érdekében elutasítja, hogy a Kormány Erzsébetváros területén rozsdaövezeti akcióterületeket vagy nemzetgazdasági szempontból kiemelt beruházásokat jelöljön ki.
2. felkéri a Polgármestert, hogy levélben tájékoztassa a Miniszterelnökséget vezető minisztert, valamint a koordinációra kijelölt Budapest Főváros Kormányhivatalát vezető főispánt jelen döntésről.

**Felelős:** Niedermüller Péter polgármester

**Határidő:** azonnal

Budapest, 2023. október 2.

**Bárdi Zsuzsanna Bónus Éva Sáli Annamária**

alpolgármester önkormányzati képviselő frakcióvezető

Előterjesztés mellékletei:

1. sz. melléklet: 325/2023. (VII. 17.) Korm. rendelet a rozsdaövezeti akcióterületek kijelöléséről és egyes akcióterületeken megvalósuló beruházásokra irányadó sajátos követelményekről szóló 619/2021. (XI:8.) Korm. rendelet módosításáról - *Közlönyállapot*
2. sz. mellékelt: 619/2021. (XI. 8.) Korm. rendelet a rozsdaövezeti akcióterületek kijelöléséről és egyes akcióterületeken megvalósuló beruházásokra irányadó sajátos követelményekről