|  |
| --- |
| **Budapest Főváros VII. kerület Erzsébetváros Önkormányzata**  **Szücs Balázs alpolgármester** |

Iktatószám:

Napirendi pont: ….

Előterjesztve: Művelődési, Kulturális és Szociális Bizottság

**ELŐTERJESZTÉS**

**A Képviselő-testület 2023. október 18 - ai**

**rendes ülésére**

**Tárgy:** Menhely Alapítvány módosítási kérelme a Budapest 150 pályázaton elnyert támogatásra vonatkozóan

**Készítette:**

Gyuris Gabriella

irodavezető

**Törvényességi szempontból kifogást nem emelek:**

jegyző jogkörében eljárva

dr. Nagy Erika

aljegyző

**Az előterjesztést nyilvános ülésen kell tárgyalni.**

**A határozat elfogadásához egyszerű szavazattöbbség szükséges.**

**Tisztelt Képviselő-testület!**

A Budapest 150 emlékévhez kapcsolódó erzsébetvárosi kulturális programok megvalósítására kiírt pályázat keretében a Menhely Alapítvány (a továbbiakban: Alapítvány) a Képviselő-testület 170/2023 (V.17.) határozata alapján (1. sz. melléklet) 500.000 Ft támogatásban részesült, amelyre vonatkozóan 2023. augusztus 14. napján megkötöttük a támogatási szerződést (2. sz. melléklet).

Az Alapítvány „A Valero utcai „hideg vízgyógy-intézettől” a Kürt utcai nappali melegedőig” című pályázatában a Kürt Nappali Centrumnak helyet adó Kürt utca 4. szám alatti patinás épület történetét bemutató utca- és épülettörténeti séták megszervezését, a felkutatott dokumentumokból kiállítás megnyitását, valamint papír alapú katalógus kiadását vállalta.

Az Alapítvány képviseletében Aknai Zoltán igazgató a pályázati cél módosítására irányuló kérelmet nyújtott be 2023. október 3-án (3. számú melléklet). Kérelmében leírta, hogy a kutatási munka során bebizonyosodott, hogy a galéria anyagának katalógusban történő kiadására nem lenne elegendő a tervezett 200.000,- Ft, azonban a fellelt dokumentumok olyan hűen és érdekesen mutatják be a ház elmúlt 160 évét, amelyet mindenképpen érdemesnek találnának egy állandó kiállítás keretében bemutatni.

Ennek érdekében kérik, hogy a katalógus előállítására tervezett összeget a kiállítás színvonalasabb megvalósítására használhassák fel, így időtálló és jó minőségben előállított, figyelemfelhívó képi anyagot tudnának bemutatni az érdeklődők számára.

Fentiek alapján javaslom a tisztelt Képviselő-testületnek a pályázati cél (és ezzel együtt a költségterv) módosítását jóváhagyni, amely döntés meghozatalára a Képviselő-testület a 170/2023. (V.17.) határozata alapján rendelkezik hatáskörrel.

**Határozati javaslat**

**Budapest Főváros VII. kerület Erzsébetváros Önkormányzata Képviselő-testületének …../2023. (X.18.) határozata a Menhely Alapítvány pályázatának módosításáról**

Budapest Főváros VII. kerület Erzsébetváros Önkormányzatának Képviselő-testülete úgy dönt, hogy

1. a Budapest 150 emlékévhez kapcsolódó erzsébetvárosi kulturális programok megvalósítására kiírt pályázat keretében a Menhely Alapítvány a Képviselő-testület 170/2023 (V.17.) határozata alapján támogatásban részesült pályázata tartalmának módosítását a határozat melléklete szerint jóváhagyja.
2. a fenti módosítás a VIII/1772-2/2023 számon megkötött támogatási szerződés módosítását nem vonja maga után, a pályázat elszámolásának ellenőrzése során a benyújtott pályázatot, a támogatási szerződést és a jelen határozatot együttesen kell figyelembe venni.

**Felelős**: Niedermüller Péter polgármester  
**Határidő**: azonnal

Budapest, 2023. október 4.

**Szücs Balázs**

**alpolgármester**

**Mellékletek:**

Előterjesztés melléklete:

1. sz. melléklet: 170/2023. (V.17.) határozat
2. sz. melléklet: VIII/1772-2/2023 számú támogatási szerződés
3. sz. melléklet: Módosítási kérelem

Határozati javaslat:

1. sz. melléklet: Módosított költségterv