|  |
| --- |
| **Budapest Főváros VII. kerület Erzsébetváros Önkormányzata**  **Niedermüller Péter polgármester** |

Iktatószám:

Napirendi pont: ….

Előterjesztve: Művelődési, Kulturális és Szociális Bizottság

**ELŐTERJESZTÉS**

**A Képviselő-testület 2023. október 18 - ai**

**rendes ülésére**

**Tárgy:** Javaslat a Róth Miksa Emlékház és Gyűjtemény ideiglenes bezárására a téli időszakban

**Készítette:**

Gyuris Gabriella

irodavezető

**Törvényességi szempontból kifogást nem emelek:**

a jegyző jogkörében eljárva

dr. Nagy Erika

aljegyző

**Az előterjesztést nyilvános ülésen kell tárgyalni.**

**A határozat elfogadásához egyszerű szavazattöbbség szükséges.**

**Tisztelt Képviselő-testület!**

Az energiaárak jelentős megemelkedése miatt a tavalyi évben Önkormányzatunk több energiatakarékossági intézkedést is hozott, többek között 249/2022. (X.19.) számú határozatával elrendelte az ERöMŰVHÁZ Nonprofit Kft. egyes házainak csökkentett időtartamban történő nyitvatartását, illetőleg átmeneti bezárását.

Így került sor a Róth Miksa Emlékház és Gyűjtemény átmeneti bezárására is a téli időszakban. Az épület bezárása ellenére Róth Miksa életművének ápolása és népszerűsítése érdekében külső helyszíneken zajlottak tovább a programok, így a feladatellátás folyamatosnak volt mondható.

Az előző évi pozitív tapasztalatok alapján javaslom, hogy az ERöMŰVHÁZ Nonprofit Kft. takarékos működése érdekében a Róth Miksa Emlékház és Gyűjtemény épülete a 2024. január-februári időszakban ismételten kerüljön átmenetileg bezárásra, amelynek érdekében módosítani szükséges az ERöMŰVHÁZ Nonprofit Kft.-vel kötött Közszolgáltatási Keretszerződést (előterjesztés 1. számú melléklete).

A Képviselő-testület hatáskörét a muzeális intézményekről, a nyilvános könyvtári ellátásáról és a közművelődésről szóló 1997. évi CXL. törvény 76-77. §-a alapozza meg.

Kérem a Tisztelt Képviselő-testületet az előterjesztés megtárgyalására és a határozati javaslat elfogadására.

**Határozati javaslat**

**Budapest Főváros VII. kerület Erzsébetváros Önkormányzata Képviselő-testületének …../2023. (X.18.) határozata az ERöMŰVHÁZ Nonprofit Kft. közszolgáltatási keretszerződésének módosításáról**

Budapest Főváros VII. kerület Erzsébetváros Önkormányzatának Képviselő-testülete úgy dönt, hogy

1. az ERöMŰVHÁZ Nonprofit Kft.-vel közművelődési feladatellátás tárgyában 2017. január 11-én megkötött Közszolgáltatási keretszerződés 9. számú módosítását a határozat 1. melléklete szerint, az egységes szerkezetbe foglalt Közszolgáltatási keretszerződést a határozat 2. melléklete szerint jóváhagyja.
2. felhatalmazza a Polgármestert az 1. pontban foglalt dokumentumok aláírására.

**Felelős**: Niedermüller Péter polgármester

**Határidő**: 2023. november 15.

Budapest, 2023. szeptember 29.

Niedermüller Péter

polgármester

Előterjesztés melléklete:

1. sz. mellékelt: Jelenleg hatályos Közszolgáltatási keretszerződés

Határozati javaslat melléklete:

1. sz. melléklet: Közszolgáltatási keretszerződés 9. sz. módosítása
2. sz. melléklet: Közszolgáltatási keretszerződés egységes szerkezetben