**A Budapest Főváros VII. kerület Erzsébetvárosi Önkormányzat Képviselő-testületének**

**…/2023. (X.18.) önkormányzati rendelete**

**Budapest Főváros VII. kerület Erzsébetváros Önkormányzata Képviselő-testületének a társasházaknak nyújtható felújítási támogatásról szóló 7/2016. (II. 18.) önkormányzati rendelet módosításáról**

Budapest Főváros VII. kerület Erzsébetváros Önkormányzatának Képviselő-testülete az Alaptörvény 32. cikk (2) bekezdésében meghatározott eredeti jogalkotói hatáskörében, az Alaptörvény 32. cikk (1) bekezdés a) pontjában meghatározott feladatkörében eljárva, a társasházaknak nyújtható felújítási támogatásról szóló 7/2016 (II.18.) önkormányzati rendelet módosításáról a következőket rendeli el:

1. §

Budapest Főváros VII. kerület Erzsébetváros Önkormányzata Képviselő-testületének a társasházaknak nyújtható felújítási támogatásról szóló 7/2016. (II.18.) önkormányzati rendelet 6. §-a helyébe a következő rendelkezés lép:

***„6.§***

*Felhatalmazást kap a Pénzügyi és Kerületfejlesztési Bizottság a mindenkori költségvetési rendeletben biztosított keretösszeg erejéig, valamint jelen rendeletben foglalt rendelkezésekkel összhangban:*

1. *a 2.§ és 2/A.§-okban meghatározott pályázatok kiírására,*
2. *a 2.§ és 2/A.§-okban meghatározott pályázati kiírások részletes tartalmának és elbírálási szempontjainak meghatározására,*
3. *a 2.§ és 2/A.§-okban meghatározott pályázat benyújtási határidejének és helyének meghatározására,*
4. *a 2.§ és 2/A.§-okban meghatározott pályázathoz kötelezően csatolandó dokumentumok (tervek, igazolások, nyilatkozatok) meghatározására,*
5. *a támogatás formájának megállapítására (visszatérítendő vagy vissza nem térítendő kamatmentes támogatás és ezek százalékos arányának meghatározására),*
6. *a támogatás visszafizetési módjának és határidejének megállapítására,*
7. *a beérkező pályázatok elbírálására,*
8. *a pályázóknak nyújtandó támogatásról való döntés meghozatalára,*
9. *szerződésszegés esetén a szerződés egyoldalú felmondására.*

*A Pénzügyi és Kerületfejlesztési Bizottság a mindenkori gázszolgáltató által hitelt érdemlő módon sikertelen tömörségi nyomáspróba miatt a szolgáltatásból kizárt társasházak által benyújtott, el nem bírált pályázat esetén – a gázszivárgásból eredő balesetveszély elhárítása érdekében – a d) pont szerinti igazolások, nyilatkozatok (különös tekintettel a társasház kérelme-, hozzájáruló nyilatkozata, a pályázati munkára vonatkozó elfogadott költségvetés, annak fedezetének meglétét igazoló pénzintézeti igazolás, továbbá a mindenkori gázszolgáltató gázszolgáltatásból történő kizárását igazoló dokumentum) megléte esetén megállapíthatja a pályázat érvényességét, további dokumentumok benyújtásától eltekinthet.”*

**2. §**

Ez a rendelet a kihirdetését követő napon lép hatályba, és a kihirdetését követő második napon hatályát veszti.

**3.§**

A rendelet hatályba lépését megelőzően benyújtott-, el nem bírált kérelmek esetében  is alkalmazni kell e rendelkezéseket.

**jegyző jogkörében eljárva Niedermüller Péter**

**Dr. Nagy Erika polgármester**

**Záradék**

A rendelet kihirdetése 2023. …………………..napján a Szervezeti és Működési Szabályzat szerint a Polgármesteri Hivatal hirdetőtábláján megtörtént.

A rendelet közzététel céljából megküldésre került a www.erzsebetvaros.hu honlap szerkesztője részére.

**Dr. Nagy Erika**

**jegyző jogkörében eljáró aljegyző**

**Általános indokolás**

Jelen rendelettel felhatalmazott Pénzügyi és Kerületfejlesztési Bizottság által kiírásra kerülő pályázati kiírások alapján a kerületi társasházak közül – *pályázatokhoz nem csatolt egyes dokumentumok hiánya miatt* - olyan társasházak eshetnek el az önkormányzati támogatástól, amelyek balesetveszélyes helyzet megszüntetését célzó építési munka elvégzését tervezik, illetve kényszerülnek haladéktalanul elvégezni. A rendelet módosításával a balesetveszélyes helyzetek számának csökkenése várható.

**Részletes indokolás**

**1. §**

A mindenkori társasházi pályázatok benyújtásának feltételeit, a pályázatokhoz benyújtandó szükséges dokumentumokat a Pénzügyi és Kerületfejlesztési Bizottság határozza meg jelen rendeletben foglaltak alapján. Egyes – jellemzően a gázszolgáltatásból kizárt Társasházak esetében – a gázszivárgásból eredő balesetveszély elkerülése érdekében a munka megkezdése halaszthatatlan, ezért például a pályázat benyújtását megelőzően a tervezett munkáról el nem készült fotódokumentáció később nem reprodukálható, így az a pályázathoz nem csatolható. Ennek hiányában azonban a pályázat érvénytelenné válhat. Ezen pályázatok érvényesként történő elbírálhatóságával további balesetveszélyes helyzet elkerülésére nyílik lehetőség, amely mind a lakosság, mind a kerület érdekét szolgálja. Fentiekhez a rendelet módosítása szükséges.

**2. §**

A rendelet hatályba lépésének időpontjáról rendelkezik.