|  |
| --- |
| **Budapest Főváros VII. kerület Erzsébetváros Önkormányzata**  **Niedermüller Péter polgármester** |

Iktatószám:

Napirendi pont: ….

**ELŐTERJESZTÉS**

**A Képviselő-testület 2023*.* október18 -ai**

**rendes ülésére**

|  |  |
| --- | --- |
| **Tárgy:** | Javaslat a 2023. évi közmeghallgatásról szóló döntés meghozatalára |

**Készítette:**

Batóné dr. Mácsai Gyöngyvér

Jegyzői Iroda vezetője

**Törvényességi szempontból kifogást nem emelek:**

a jegyző jogkörében eljárva

dr. Nagy Erika aljegyző

**Az előterjesztést nyilvános ülésen kell tárgyalni.**

**A határozat elfogadásához egyszerű szavazattöbbség szükséges.**

**Tisztelt Képviselő-testület!**

Magyarország helyi önkormányzatairól szóló 2011. évi CLXXXIX. törvény 54. §-a alapján a Képviselő-testület évente legalább egyszer előre meghirdetett közmeghallgatást tart, amelyen a helyi lakosság és a helyben érdekelt szervezetek képviselői a helyi közügyeket érintő kérdéseket és javaslatokat tehetnek.

A törvény a közmeghallgatás intézményesítésével biztosítja azt a lehetőséget az állampolgároknak és a helyben érdekelt szervezeteknek, hogy közérdekű kérdést és javaslatot intézhessenek a Képviselő-testülethez.

Budapest Főváros VII. kerület Erzsébetváros Önkormányzata Képviselő-testületének Szervezeti- és Működési Szabályzatáról szóló 38/2020. (IX.24.) önkormányzati rendelete (továbbiakban SzMSz) 47.§ (4) bekezdése szerint a közmeghallgatáson a polgármester beszámolóján és a lakosság által feltett helyi közügyeket érintő kérdéseken és javaslatokon kívül egyéb napirend nem tárgyalható, egyedi ügyek, egyedi panaszok megválaszolására nincs lehetőség.

A közmeghallgatás időpontját a Képviselő-testület munkatervében 2023. december 5. napjára tűzte ki. Az SzMSz 47. § (3) bekezdése szerint a közmeghallgatást a Polgármester a Képviselő-testület döntése alapján a tervezett időpontot megelőzően legalább 10 nappal hívja össze.

SzMSz 47.§ (4) bekezdése alapján „az állampolgárok, illetve a helyben érdekelt szervezetek a téma rövid megjelölésével legkésőbb a közmeghallgatás időpontjáról szóló Képviselő-testületi döntésben meghatározott időpontig tehetnek fel közérdekű kérdést a jegyzoi@erzsebetvaros.hu e-mail címen, vagy félfogadási időben személyesen a Polgármesteri Hivatal Ügyfélszolgálati Irodáin.” Tehát ennek határidejéről a Képviselő-testületnek kell határoznia.

Az SzMSz 47.§ (5) bekezdése alapján javasolom, hogy a közmeghallgatást 2023. december 5. napján 17 és 20 óra közötti idősávban, a várhatóan nagyszámú érdeklődőre való tekintettel a Wesselényi utca 17. alatti épület dísztermében tartsuk meg.

Kérem a Tisztelt Képviselő-testületet, hogy a határozati javaslatot, valamint annak mellékletét elfogadni szíveskedjék.

**Határozati javaslat**

**Budapest Főváros VII. kerület Erzsébetváros Önkormányzata Képviselő-testületének …../2023. (X.18.) határozata a 2023. évi közmeghallgatásról**

Budapest Főváros VII. kerület Erzsébetváros Önkormányzatának Képviselő-testülete úgy dönt, hogy

1. a 2023. évi közmeghallgatás időpontja és helyszíne: 2023. december 5. 17.00 – 20.00 óra, Budapest, VII. kerület Wesselényi utca 17. I. emelet
2. az állampolgárok, illetve a helyben érdekelt szervezetek a téma rövid megjelölésével 2023. november 17. 13.00 óráig tehetnek fel helyi közügyeket érintő kérdéseket
3. elfogadja a határozati javaslat 1. számú mellékletében szereplő tájékoztatót, továbbá felkéri a polgármestert és a jegyzőt a közmeghallgatás előkészítésére, a lakosság tájékoztatására, valamint a lebonyolításához szükséges technikai feltételek (terem, berendezés, hangosítás, hangfelvétel, jegyzőkönyvvezés) biztosítására.

**Felelős:** Niedermüller Péter polgármester,

a jegyző jogkörében eljárva dr. Nagy Erika aljegyző

**Határidő:** 2023. december 5.

Budapest, 2023. október 2.

**Niedermüller Péter**

**polgármester**

Határozati javaslat melléklete:

* tájékoztató közmeghallgatásról