|  |
| --- |
| **Budapest Főváros VII. kerület Erzsébetváros Önkormányzata**  **Niedermüller Péter polgármester** |

Iktatószám:

Napirendi pont: ….

Előterjesztve: Pénzügyi és Kerületfejlesztési Bizottság

Városüzemeltetési Bizottság

**ELŐTERJESZTÉS**

**A Képviselő-testület 2023. október 18 - ai**

**rendes ülésére**

**Tárgy:**  Javaslat az Erzsébetváros Kft. közterületi köztisztasági feladatellátási tárgyú szerződés módosítására

**Készítette:**

dr. Jávori Péter

Városüzemeltetési Iroda vezetője

**Törvényességi szempontból kifogást nem emelek:**

a jegyző jogkörében eljárva

dr. Nagy Erika aljegyző

**Az előterjesztést nyilvános ülésen kell tárgyalni**.

**A határozat elfogadásához egyszerű szavazattöbbség szükséges.**

**Tisztelt Képviselő-testület!**

Budapest Főváros VII. kerület Erzsébetváros Önkormányzata és az Erzsébetváros Kft. között Budapest Főváros VII. kerület Erzsébetváros Önkormányzata Polgármesterének a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46.§ (4) bekezdésében foglalt jogköre alapján a Képviselő-testület feladat- és hatáskörében meghozott 211/2020. (IV.16.) határozata (1. sz. melléklet) alapján köztisztasági feladatellátási szerződés jött létre, mely több alkalommal módosításra került a Képviselő-testület döntései (2-9. sz. mellékletek) alapján. (A jelenleg hatályos feladatellátási szerződés az előterjesztés 10. sz. melléklete.)

Az Erzsébetváros Kft. alvállalkozója nyílt közbeszerzési eljárás eredményeként létejött alvállalkozói szerződés keretében látja el a kézi takarítás valamint a hulladékszállítással kapcsolatos feladatok meghatározott részét. Az alvállalkozói szerződés 2020. november 1. napjától 36 hónap időtartamra jött létre, mely határozott idő 2023. november 2. napján lejár.

Az Alvállalkozói szerződés keretében teljesített feladatok:

* Belső-Erzsébetváros napi kézi takarítása (74.737 m2/nap),
* a Főváros Önkormányzata tulajdonában levő közterületek VII. kerület Erzsébetváros Önkormányzata közigazgatási területén található társasházakhoz/ingatlanokhoz kapcsolódó járdafelületei és árkád alatti területek szennyezettség függvényében történő kézi takarítása (nagyságrendileg 650.000 m2/hó),
* a takarítógépek által összegyűjtött úttisztításból származó hulladék, valamint a
* közterületeken keletkező lakosság által elhagyott sitt hulladék elszállítása.

Annak érdekében, hogy az alvállalkozói szerződés keretében ellátott feladatok a szerződés lejártát követően is folyamatosan ellátásra kerüljenek, az Erzsébetváros Kft. saját munkavállalókkal végezné el a feladatot. Ehhez az Erzsébetváros Kft. elszámolási adatai alapján plusz 20 fő kézi takarító munkatárs munkavégzésére lenne szükség a jelenlegi létszám és az augusztusi Egyszerűsített Foglalkoztatás (EFO) munkavégzés (111 nap) fölött.

A plusz 20 fő kézi takarító járulékokkal kalkulált munkabérének fedezete az Erzsébetváros Kft. köztisztasági szerződésében rendelkezésre áll.

A fentiek szerinti létszámemeléshez a hatályos köztisztasági feladatellátási szerződés 8. számú mellékletét módosítani szükséges a kézi takarító elszámolható pozíciók tárgyában.

Budapest Főváros VII. kerület Erzsébetváros Önkormányzata Képviselő-testülete 165/2023. (V.17.) határozata (12. sz. melléklet) alapján az Önkormányzat a határozati javaslat 2. számú mellékletét képező eszközöket térítésmentesen, könyv szerinti értéken átadja az Erzsébetváros Kft. részére, mely döntés átvezetésre került a határozati javaslat mellékletét képező köztisztasági feladatellátási szerződésben.

A Képviselő-testület döntési jogkörét Magyarország helyi önkormányzatairól szóló 2011. évi CLXXXIX. törvény 41.§ (4) bekezdése alapozza meg.

Kérem a Tisztelt Képviselő-testületet az előterjesztés megtárgyalására és a határozati javaslat elfogadására.

**Határozati javaslat**

**Budapest Főváros VII. kerület Erzsébetváros Önkormányzata Képviselő-testületének .../2023. (X. 18.) határozata a Budapest Főváros VII. kerület Erzsébetváros Önkormányzata közigazgatási területén lévő közterületek köztisztasági feladatellátási szerződésének 9. számú módosítása tárgyában**

Budapest Főváros VII. kerület Erzsébetváros Önkormányzatának Képviselő-testülete úgy dönt, hogy

1. jóváhagyja az Erzsébetváros Kft. köztisztasági feladatellátási szerződésének módosításokkal egyszéges szerkezetű 9. számú módosítását a határozat mellékletét képező lényeges tartalommal.
2. felkéri a Polgármestert az 1. pont szerinti szerződés aláírására.

**Felelős:** Niedermüller Péter polgármester

**Határidő:** azonnal

Budapest, 2023. október 05.

Niedermüller Péter

polgármester

Mellékletek:

Az előterjesztés mellékletei:

1. sz. melléklet: 211/2020. (IV.16.) határozat
2. sz. melléklet: 351/2021. (IV.14.) határozat
3. sz. melléklet: 636/2021.(VII.02.) határozat
4. sz. melléklet: 668/2021. (IX.15. ) határozat
5. sz. melléklet: 103/2022. (IV.13.) határozat
6. sz. melléklet 199/2022. (VII.13.) határozat
7. sz. mellléklet 210/2022. (IX.21.) határozat
8. sz. melléklet 333/2022. (XII.07.) határozat
9. sz. melléklet 110/2023. (IV.19.) határozat
10. sz. melléklet: hatályos feladatellátási szerződés és annak 1-9. sz. mellékletei
11. sz. melléklet: Alvállalkozói szerződés
12. sz. melléklet: 165/2023. (V.17.) határozat

A határozati javaslat melléklete:

1. sz. melléklet: Köztisztasági feladatellátási szerződés és annak 1-9 sz. mellékletei az 1.,  2., 3., 4., 5.,  6.,  7., 8. és 9. számú módosítással egységes szerkezetbe foglalva, a 9. sz. módosítás változásai dőlt betűvel jelölve