**Az Erzsébetvárosi Zsidó Örökségért Alapítvány**

**Módosításokkal egységes szerkezetbe foglalt**

**Alapító Okirata**

Alulírott alapító a Polgári Törvénykönyvről szóló 2013. évi V. törvény és az egyesülési jogról, a közhasznú jogállásról, valamint a civil szervezetek működéséről és támogatásáról szóló 2011. évi CLXXV. törvény alapján működő alapítvány létrehozását határozta el, ***az Alapító Okirat módosítására 2023. október … napján került sor. A változások aláhúzott, félkövér dőlt betűvel szerepelnek a szövegben.***

1. **Az alapító(k) neve, anyja neve, lakóhelye** (jogi személy alapító esetében az alapító neve, székhelye, nyilvántartási/cégjegyzékszáma, képviselőjének neve, lakóhelye):

ERöMŰVHÁZ Erzsébetvárosi Összevont Művelődési Központ Nonprofit Korlátolt Felelősségű Társaság

(1075 Budapest, Király utca 11., Cg. 01-09-989563, képv.: Runda Margit, ügyvezető, 1096 Budapest, Vendel utca 15-17. B. lph. 2. em. 1. sz. alatti lakos)

1. **Az alapítvány neve:** Erzsébetvárosi Zsidó Örökségért Alapítvány

***Az alapítvány rövidített neve: Csányi5 Alapítvány***

1. **Az alapítvány székhelye:** 1077 Budapest, Csányi u. 5.
2. **Az alapítói induló vagyon:** 3.000.000 Ft, azaz hárommillió forint készpénz, amelyet az alapító teljes egészében rendelkezésre bocsátott.
3. ***Az alapítvány az alapító által az alapító okiratban meghatározott tartós cél folyamatos megvalósítására létrehozott jogi személy.***

**Az alapítvány célja**: Erzsébetvárosi Zsidó kulturális örökség védelme, a helyi közművelődési tevékenység támogatása. A zsidó kultúra fenntartása, ünnepek, helyi tradíciók ápolása, felkutatása és közös ünneplése. Ismeretterjesztő célú programok, kiállítások, és rendezvények szervezése. Közösségépítés, illetve a helyi közösségek támogatása.

1. **Az alapítvány tevékenysége:** Vallási és kulturális rendezvényeket szervez a zsidó kultúra és az erzsébetvárosi zsidó hagyományok megismertetése és fenntartása érdekében. Könyveket, füzeteket, kiadványokat készít és terjeszt, ismeretterjesztő célú programokat, kiállításokat és rendezvényeket szervez, ***valamint működteti az Erzsébetvárosi Zsidó (Hely)történeti tárat.***
2. **Az alapítvány jellege:**
   1. Az alapítvány nyitott, ahhoz bármely hazai vagy külföldi természetes és jogi személy bármikor az Alapítvány fennállása alatt tetszése szerinti vagyoni hozzájárulással csatlakozhat. A csatlakozás ténye a csatlakozót nem minősíti alapítóvá, alapítói jogokat nem gyakorolhat. A csatlakozót megilleti azonban az a jog, hogy javaslatot tegyen a kuratórium részére a vagyoni juttatásának felhasználására vonatkozóan.
   2. Az alapítvány közvetlen politikai tevékenységet nem folytat, szervezete pártoktól független és azoknak anyagi támogatást nem nyújt.
3. **Az alapítvány időtartama:**

Az alapítványt határozatlan időtartamra hozta létre az alapító.

1. **Az alapítványi vagyon felhasználása:**
   1. Az alapítvány mindenkori vagyona kizárólag a jelen alapító okiratban megjelölt célok megvalósítására használható fel. Az alapítói vagyonnal a kuratórium gazdálkodik.
   2. Alapítványi célra az alapításkori vagyon és annak teljes hozadéka, továbbá az alapítást követően az alapítványi számlára érkező készpénzadomány teljes összege vagy a természetben nyújtott adomány fordítható.
   3. Az alapítványi vagyon felhasználása során az egyedi kérelmek alapján a támogatásokról elfogadott pénzügyi terv és határozat alapján a kuratórium dönt.
   4. Ha a csatlakozó támogató rendelkezett vagyoni juttatása felhasználásáról, úgy rendelkezése érvényesüléséről a kuratórium gondoskodik.
2. **Az alapítvány ügyvezető szerve:**
   1. Az alapító az alapítvány vagyonának kezelésére öt természetes személyből álló kuratóriumot nevez. Az alapító fenntartja a kuratórium elnökének kijelölési jogát.

**A kuratórium elnöke (név, lakcím, anyja neve):**

Heisler András (lakcíme:  
anyja neve: )

**A kuratórium további tagjai (név, lakcím, anyja neve):**

Zeitler Ádám (lakcíme:

anyja neve: )

Kerekes-Katz Petra (lakcíme:   
anyja neve: )

Saly Noémi (lakcíme:  
anyja neve: )

Szücs Balázs (lakcíme:   
anyja neve: )

***A kuratórium elnökét megillető képviseleti jogának terjedelme és gyakorlásának módja: általános és önálló.***

* 1. A kuratóriumi tagok kijelölése határozatlan időre szól. A kuratóriumi tagokat az alapító jelöli ki, s a tisztség annak elfogadásával jön létre. A kuratóriumi tagok megbizatásuk tartama alatt az alapító részéről visszahívhatók.

A kuratóriumi tagság megszűnik:

* + - * + a tag halálával,
        + lemondásával,
        + a Ptk. 3:22. § (1)-(6) bekezdésében, továbbá a Ptk. 3:397. § (3), (4) bekezdésében és a Btk. 61. § (2) bekezdésében foglalt összeférhetetlenségi és kizáró ok bekövetkeztével, - a Ptk. 3:398. § (2) bekezdése szerinti visszahívással.
  1. A kuratórium biztosítja az alapítványi célok folyamatos megvalósítását, ehhez megteremti a szükséges eszköz és feltételrendszert. Dönt az alapítványhoz érkezett adományok elfogadásáról, illetve visszautasításáról.

***Az alapítvány munkavállalói felett a munkáltatói jogokat a kuratórium nevében az elnök gyakorolja.***

* 1. ***A Kuratóriumot évente legalább három alkalommal írásban, igazolható módon össze kell hívni.*** Írásbeli igazolható módon történő kézbesítésnek minősül: pl. ajánlott vagy tértivevényes küldeményként, továbbá a tagnak az elektronikus levelezési címére történő kézbesítés azzal, hogy a kézbesítés visszaigazolásra kerüljön (elektronikus tértivevény).
  2. A kuratórium feladata ellátása során határozatait nyilvános ülés tartásával hozza meg. Az ülést a kuratórium elnöke hívja össze meghívóval. A meghívónak tartalmaznia kell az alapítvány nevét és székhelyét, továbbá a kuratóriumi ülés helyét, időpontját és a napirendi pontokat. A meghívót a kuratóriumi tagoknak igazolt módon és olyan időben kell megküldeni, hogy a meghívó kézhezvétele és a kuratóriumi ülés időpontja között legalább 8 nap elteljen.
  3. ***A kuratórium akkor határozatképes, ha a kuratóriumi ülésen legalább négy tag jelen van. Határozatát - ha az alapító okirat másként nem rendelkezik – minősített szótöbbséggel, azaz a kuratóriumi tagok több, mint felének igen szavazatával hozza meg.***

A határozat meghozatalakor nem szavazhat az,

* + - * 1. akit a határozat kötelezettség vagy felelősség alól mentesít vagy a jogi személy terhére

másfajta előnyben részesít;

* + - * 1. akivel a határozat szerint szerződést kell kötni;
        2. aki ellen a határozat alapján pert kell indítani;
        3. akinek olyan hozzátartozója érdekelt a döntésben, aki az alapítvány alapítója;
        4. aki a döntésben érdekelt más szervezettel többségi befolyáson alapuló kapcsolatban áll;

vagy

*j)* aki egyébként személyesen érdekelt a döntésben.

* 1. ***A kuratórium tagjai megbízatásuk megszűnéséig az alapító mindenkori döntése szerinti havi díjazásban részesülnek. A kuratóriumi tevékenységgel összefüggő, a kuratórium tagja által megelőlegezett, számlával igazolt szükséges költségét meg kell téríteni. A költségek kifizetését a felügyelőbizottság elnöke engedélyezi.***

1. **Az alapítvány felügyelőbizottsága:**
   1. Az alapító az alapítvány működésének ellenőrzésére a Ptk. 3:400. § alapján háromtagú felügyelőbizottságot jelöl ki, mint az alapító részére végzett tevékenységért felelős felügyelő szervet. Az alapító fenntartja a felügyelőbizottság elnökének kijelölési jogát.

A felügyelőbizottság elnöke (név, lakcím, anyja neve):

Marcsa Barbara (lakcíme: , anyja neve: )

A felügyelő bizottság tagjai (név, lakcím, anyja neve):

Deák Gábor (lakcíme: anyja neve: )

Dr. Benedikti Ágnes (lakcíme: , anyja neve: )

11. 2. A felügyelőbizottság kijelölése határozatlan időre szól. A felügyelőbizottsági tagokat az alapító jelöli ki, s a tisztség annak elfogadásával jön létre. A felügyelőbizottsági tagok megbízatásuk tartama alatt az alapító részéről visszahívhatók.

* 1. A felügyelőbizottság feladata az Alapítvány alapszabályban rögzített tevékenységének, gazdálkodásának folyamatos ellenőrzése és felügyelete. Ennek során vezető tisztségviselőktől jelentést, az alapítvány munkavállalóitól pedig tájékoztatást, vagy felvilágosítást kérhet, továbbá az alapítvány könyveibe és irataiba betekinthet, azokat megvizsgálhatja.
  2. A felügyelő bizottság ülése akkor határozatképes, ha legalább tagjainak többsége jelen van.

A felügyelő bizottság határozatait egyszerű szótöbbséggel, nyílt szavazással hozza. Minden tagnak egy szavazata van. Szavazategyenlőség esetén a határozatot elvetettnek kell tekinteni.

A felügyelő bizottság - a kuratóriumtól függetlenül - ügyrendjét maga állapítja meg.

11.5. A felügyelő bizottság tagja az alapítvány kuratóriumi ülésén tanácskozási joggal részt vehet.

A felügyelő bizottság köteles a kuratóriumot tájékoztatni és annak összehívását kezdeményezni, ha arról szerez tudományt, hogy

* + - * 1. az alapítvány működése során jogszabálysértés, vagy az alapítvány érdekeit egyébként

súlyosan sértő cselekmény, vagy mulasztás történt, amelynek megszűntetése vagy következményeinek elhárítása, ill. enyhítése az intézkedésre jogosult vezető szerv döntését teszi szükségessé,

* + - * 1. a vezető tisztségviselők felelősségét megalapozó tény merült fel.

A kuratóriumot a felügyelő bizottság indítványára, annak megtételétől számított 30 napon belül kell összehívni. Az e határidő eredménye letelte esetén a kuratórium összehívásáról a felügyelő bizottság maga gondoskodik.

Ha a jogosult szerv a törvényes működés helyreállítása érdekében szükséges intézkedéseket nem teszi meg, a felügyelő bizottság köteles haladéktalanul értesíteni a törvényességi ellenőrzést ellátó szervet.

11.6. A felügyelőbizottság tagjai e tevékenységük ellenében díjazásban nem részesülhetnek.

1. **Összeférhetetlenségi szabályok:**
   1. Vezető tisztségviselő az a nagykorú személy lehet, akinek cselekvőképességét a tevékenysége ellátásához szükséges körben nem korlátozták.

A vezető tisztségviselő ügyvezetési feladatait személyesen köteles ellátni.

Nem lehet vezető tisztségviselő az, akit bűncselekmény elkövetése miatt jogerősen szabadságvesztés büntetésre ítéltek, amíg a büntetett előélethez fűződő hátrányos következmények alól nem mentesült.

Nem lehet vezető tisztségviselő az, akit e foglalkozástól jogerősen eltiltottak. Akit valamely foglalkozástól jogerős bírói ítélettel eltiltottak, az eltiltás hatálya alatt az ítéletben megjelölt tevékenységet folytató jogi személy vezető tisztségviselője nem lehet.

Nem lehet vezető tisztségviselő, aki közügyektől eltiltó ítélet hatálya alatt áll (Btk. 61 .§ (2) bek. i) pont).

Az eltiltást kimondó határozatban megszabott időtartamig nem lehet vezető tisztségviselő az, akit eltiltottak a vezető tisztségviselői tevékenységtől.

* 1. Az alapítvány kedvezményezettje és annak közeli hozzátartozója nem lehet a kuratórium tagja.

Az alapító /alapítói jogok gyakorlója/, illetőleg törvényes képviselője és közeli hozzátartozói nem lehetnek többségben a kuratóriumban.

* 1. A kuratórium határozathozatalában nem vehet részt az a személy, aki vagy akinek közeli hozzátartozója a határozat alapján kötelezettség vagy felelősség alól mentesül, vagy bármilyen más előnyben részesül, illetve a megkötendő jogügyletben egyébként érdekelt.

Az alapító okiratban nem szabályozott kérdésekre a Polgári Törvénykönyvről szóló 2013. évi V. törvény, az egyesülési jogról, a közhasznú jogállásról, valamint a civil szervezetek működéséről és támogatásáról szóló 2011. évi CLXXV. törvény rendelkezéseit kell megfelelően alkalmazni.

***Kelt: Budapest, 2023. október … napján***

***\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*** ERöMŰVHÁZ Nonprofit Kft.

Runda Margit ügyvezető

Alapító

**Záradék:**

***A civil szervezetek bírósági nyilvántartásáról és az ezzel összefüggő eljárási szabályokról szóló 2011. évi CLXXXI. törvény (a továbbiakban: Cet.) 38. § (2) bekezdése alapján - alulírott, Runda Margit ügyvezető, mint az Alapító képviselője, - aláírásommal igazolom, hogy az alapító okirat egységes szerkezetbe foglalt szövege megfelel az alapító okirat módosítások alapján hatályos tartalmának.***

***A Cet. 38. § (2) bekezdése alapján az egységes szerkezetű okiratból egyértelműen ki kell tűnnie, hogy az egységes szerkezetű okirat elkészítésére a létesítő okirat mely pontjának változása adott okot. Kijelentem, hogy a módosítások a létesítő okiratban félkövéren, dőlt és aláhúzott betűvel szedve találhatóak.***

***Kijelentem továbbá, hogy a létesítő-okirat módosítására – az alapítvány céljának és vagyonának sérelme nélkül – az alapító okirat 2., 5., 6., 10.1., 10.3., 10.4., 10.6., 10.7., 11.1. pontokat érintő változások adnak okot.***

***A jelen egységes szerkezetű alapító okirat alapjául szolgáló módosítás helye és időpontja: Budapest, 2023. október ... napja***

***\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*** ERöMŰVHÁZ Nonprofit Kft.

Runda Margit ügyvezető

Alapító

Előttünk, mint tanúk előtt:

Tanú neve: Tanú neve:

Lakcíme: Lakcíme:

Személyi ig. száma: Személyi ig. száma:

Aláírása: Aláírása: